Miren Aburuza: "Euskaraldia zintzotasun ariketa bat da" - - Aiurri.eus\nMiren Aburuza: "Euskaraldia zintzotasun ariketa bat da"\nGaltzaundi Euskara Taldea 2020-11-12 12:00\nMiren Aburuza Adunako Euskaraldia batzordeko kidea da.\nArigunea kontzeptu berria jarri da abian aurten: norbanakoei ez ezik, taldeko jardunari ere lekua egin nahi baitzaio Euskaraldian… Nola gauzatuko da hori?\nDuela bi urteko Euskaraldia norbanakoaren konpromisoa izan zen, eta norbanakoen konpromisoetatik taldekoetara jauzi egitea lortu nahi da aurten. Horretarako, Euskal Herrian euskaraz egiteko aukera ematen duten gune, eremu edo txokoak badaudela irudikatu nahi da; jendeak euskara erabiltzeko garaian zalantza edo kezkarik izan ez dezan. Horrez gain, entitateen barruan funtzionamendu-moldeak jarri eta konpromisoak bultzatzeko modua ere bada: entitate horren barruan arigune gisa izena eman dutenek barruko funtzionamenduan kontzientziazioa bultzatu eta aldaketa eragiteko. Izan ere, Euskaraldiak iraungo duen bi asteetan ohitura batzuk sortuko dira, baina aurrera begira ere ohitura horiek iraunaraztea lortu nahi da.\nNola erantzun dute entitateek?\nElkarteek, enpresek, saltokiek, admnistrazioak… Era askotako elkarte eta taldeek osatzen dute entitateen esparrua. Aduna mailan oso gustura gaude haien erantzunarekin. Eskertu egin nahi diegu ekimenari harrera ona egiteaz gain, borondate eta asmo ona erakutsi digutelako.\nEkiteko prest, beraz…\nBai. Aurten, entitateena berrikuntza izan arren, ekimena dagoeneko ezaguna izateak erraztu egiten du bidea. Euskaraldia zintzotasun ariketa bat da, zeinetan parte-hartzaileek hausnarketa egin behar duten, 15 egun horietan errealitateaz jabetu eta konpromisoak hartzeko.


Free chat Buritama. Ausazko arrotz doan txateatu berehala Buritama tik.\nFree chat Buritama\nOngi etorri Chatroulette BuritamaEdozein lekutan, munduko pertsona aleatory bat konektatzeko. Chatroulette Buritama dezakezu honako aukeren artean aukeratu:- Guztiak pertsona mota Buritama doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBuritama hirien zerrenda:


Sora "A"k amore eman du Zumaian - plaentxia.eus\nSora "A"k amore eman du Zumaian\nG.Azkarate 2017-03-18 20:51 Kirola\n4-0 galdu dute soraluzetarrek partidu txar batean. Gol-aukerak izan arren ez dira gai izan zumaikoren atea zulatzeko. Jubenilek galdu egin dute eta infantilek irabazi.\nTAldeak: Zumaiako 4-0 Soraluze "A"\nKostaldeko haizeak ez du Soraluzetarren belaontzia bultzatu\nSoraluzek sailkapena estutzeko aukera bikaina zuen gaur Urolaren eta Bergararen arteko berdinketaren ostean baina Pelerenak ez dira gai izan Zumaian irabazteko. Taldeak ez du itxura ona eman eta porrot mingarria jasan du.\nPartidua hasi eta lehen gol-aukerak soraluzetarrenak izan dira eta bazirudien garaipena lortzeko aukerak izango zituztela. 15.minututik aurrera zumaiarrak baloi jabetza eta jokoaren kontrola bereganatu dute. 28.ean Unanuek izan du aukera Cenzuren erdiraketa bat buruz errematatuta. 30.minutuan jokaldi nahasi batean soraluzetarren defentsa despistatuta harrapatu eta Zumaiakoek gola egin dute areaz kanpoko jaurtiketa batekin (1-0).\nBigarren zatia ildo beretik hasi da eta 52.minutuan egin dute etxekoek bigarrena buruz korner jokaldi batean (2-0). Soraluzetarrak nora ezean ibili dira eta 19.minutuan erabakita geratu da partidua etxekoen hirugarrenarekin (3-0). Soraren erreakzioa etorri da orduan Hissan eta Cenzuren barneraketekin baina gaur ez da Peleren mutilen eguna izan eta ezinezkoa izan da zumaiarren sarea zulatzea. 88. minutuan egin dute zumaiatarrek laugarrena, penaltiz (4-0).\nTAldeak: Soraluze 4-0 Urola\nGoleatzailea: Antxon Zubiaurre (4)\nSailkapena:2. 28 punturekin\nTaldeak: Soraluze 2-4 Elgoibar\nSailkapena: 4. 11 punturekin\nTalde guztiak aurkeztuko ditu Sorak zapatuan\nAzken bi lasterketatan podiuma egitea lortu du Ander de Luisek\nArane kiroldegiaren ikastaro eskaintza\nPlaentxiatarrek hasiera ona eman diote txapelketari


Metropolien orainalditik etorkizunera\nIrati Mogollón | El Salto-Hordago @HORDAGO_ElSalto\nLagunek maiz galdetu ohi didate nolakoa den bizimodua Madril aldean. Ez da erraza erantzutea, batez ere sei mila biztanle dituen Lezoko herritar izatetik hiru milioi biztanleko hiri bateko herritar anonimo bat gehiago izatera pasatu naizelako. Orokorrean, metropoliek badute “punta de lanza” efektu berezi bat. Hau da, hiri horietan orain gertatzen ari dena lauzpabost urte barru hasiko da hiri ertain eta herrietara heltzen, atzeraturiko uhin efektu bat eraginez. Hori da, agian, Madril bezalako espazioek duten gauzarik esanguratsuena, alegia, etorkizun hurbilari begirako leihatilatxo bat diruditela gehienetan.\nPentsatzen dut ateko behatxulotik begira bagina bezala egoteak metropolitik mundurako saltoa egiteko aukera paregabea eskaintzen digula. Are gehiago: igarle batek bola magikoari begira egingo lukeen modura, etorkizuneko aldaketa hipotetiko batzuk plazaratuko ditut.\nAsmatu berri dudan bola magiko honen lehen irudiek muturreko digitalizazioan bizi den gizartea erakusten dute. Ziur aski, zuen inguruan norbait entzun duzue kexaka, “ea noiz itzultzen garen lehenagoko formatura”, ezta? Arren, esan iezaiezue ezen, bola magiko honen arabera, behintzat, ez dagoela atzera bueltarik. Formatu mistoak (on-line/off-line) eta muturreko digitalizazioa ditugu etorkizun hurbileko agertokiak. Baina, nondik ateratzen dira halako irakurketak?\n"Ez dago atzera bueltarik. Formatu mistoak (on-line/off-line) eta muturreko digitalizazioa ditugu etorkizun hurbileko agertokiak"\nAgerikoa da azken hilabeteetan migrazio masibo bat ikusi dugula, off-line mundutik on-line mundurako trantsizioarena. Digitalizazio hori giza jarduera eta harreman esparru orotara hedatu da, izan familia barrukoak edo lagunen artekoak, eta goitik behera eraldatu ditu unibertsitateetako klaseak zein enpresetako azpiegitura guztiak. Esperientzia digital horrek zerbait erakutsi badu da eskura ditugula, gutxi gorabehera, lehenagoko bizi eredua on-line munduan erreplikatu ahal izateko beharrezkoak diren baliabide teknologikoak. Digitalizazio masibo horrek bizi ereduak eraldatuko ditu goitik behera: lan eta ikasketa esparruak etxebizitzetan kokatuko ditu hein handi batean, eta herritarrei begirako zerbitzu gehienetan adimen artifizialaren bitartekotza txertatuko du, telefono lokuzioen edo bot digitalen bidez.\nHipotesi horiek jaurtitzeko, hiru aztarna topatzen ditut. Lehenik eta behin, gaur egun programatzaile eta garatzaile digitalei zuzendutako lan eskaintzen kopuruak gainerako lan eskaintzena hirukoizten du. Programatzaileak hamarkada honetako langile desiratuak ditugu ezinbestean, eta Informazioaren eta Komunikazioaren Teknologien esparrua, berriz, esploratu gabeko urre meategia.\nBigarren aztarna Europar Batasunaren Next Generation EU diru laguntza planarena da. Espainiari krisia kudeatzeko emandako 140.446 milioi euroko aurrekontuan, bi ardatz nagusi aipatzen ditu, nahitaez bete beharreko baldintza gisara: ekologismoa eta digitalizazioa. Adituek Smart city jasangarriak deitzen diete etorkizunean ustez egongo diren metropoliei. Horietan, zerbitzu publiko-pribatu guztiek eta harreman orok aplikazio digitalen bitartekaritza izango dute, eta horrek garraioa, osasuna, hezkuntza zein aisia ulertzeko moduak eraldatuko ditu.\nHirugarren aztarna da enpresa publiko zein pribatuek onura ekonomikoak izan dituztela azken hilabete hauetan. Batetik, argi indarraren, wifiaren edota alokairuen kostuak murriztu ahal izan dira, “etxean lan egitearen” formula paregabeaz; gastu horiek langileek hartu dituzte beren gain, eta horrek kostuen desplazamendua eta indibidualizazioa ekarri du. Bestetik, produktibitate maila igo egin da orokorrean, eta ez soilik lan esparrua gure etxeko bulego inprobisatura ekarri dugulako. Izan ere, beldurra eta shock egoera kontuan hartu beharreko beste funtsezko aldagaia dira; inguruan gertatzen den guztiarekiko kontrolik ez izatearen sentsazioak kontrolatu dezakegunarekiko dedikazio maila areagotzea ekarri du, “behintzat lana galdu ez dezadan” logikapean.\nNire bola magikora itzuliaz, bizi eredu ezegonkorrak normatzat dituen gizarte baten irudiak ikusten ditut. Aurreko batean, bizi ibilbide egonkorren galeraz hitz egin nuen, eta Oreretako lagun batek erantzun zidan “galera” hori azken urteetako belaunaldien fantasia edo asmakuntza bat izan dela, bere gurasoen eta aitona-amonen belaunaldiek desegonkortasuna bakarrik ezagutzen zutela. Lagun venezuelar batek zioen: anabasarik handiena zera izan da, COVID-19a heldu dela egunean-egunean bizitzera ohituta ez dauden herrialdeetara. Antsietate episodioak, zorabioak, depresioak, muturreko haserreak, indarkeriak… Krisi honek eragindako urruntze soziala ondorio fisiko eta mentalak ekartzen ari da belaunaldi guztietan. Errealitate gordina dugu muturren parean: komunikazio teknologien aro berri honetan, inork ez du sentitzen benetan kasu egiten diotenik.


Mar 20, 2017\tNork: Urola Kostako Hitza\t-\nAtracciones Sanzek, Azkoitiko Udalaren laguntzarekin, haur minbizidunen aldeko festa antolatu du larunbaterako. Zehazki, Ioritzi, leuzemia duen haur azkoitiarrari, elkartasuna adieraziko diote ekimenaren bidez, eta goizean eta arratsaldean hainbat ekitaldi egingo dituzte. Egun osorako ekitaldietarako sarrera bost eurotan jarri dute antolatzaileek.\n10:30ean hasiko da festa, Amaia Puertas eta Egoitz Txurruka ETB1eko Gu ta Gutarrak saioko kideekin. Era berean, Txu-txu trena, majia ikuskizunak, bertso saioak eta puzgarriak izango dira Plaza Nagusian eta Balda Plazan. Goizean, 14:30era bitartean izango dira ekitaldiak, eta arratsaldean 16:00etatik 18:30era artean iraungo dute. 18:30ean, berriz, txokolatada egingo dute Aita Madinabeitia plazan, eta ondoren kalejira egingo dute trikitilariek.\nAtracciones sanzAzkoitiaAzkoitiko udalafestagizarteaHaurIoritzminbizi\nFamilien festa ospatu dute Floreaga ikas ...


Inportatu eta esportatu Vladivostok Groupage - LCL - Inportatu eta esportatu Vladivostok\nLCL (Less Container Load) nazioarteko itsas salgaien garraioan erabiltzen den terminoa da, bezero desberdinen salgaiak norabide bakarrean ibilgailu batean garraiatzean erabiltzen da, bezero bakoitzaren bidaliek edukiontzi osoa betetzeko behar den bolumena txikiagoa dutenean, hau da zama entregatzeko metodoa. kontuan hartuko dugu.\nOhiko posta bidez bidali ezin den zama txikia garraiatu behar baduzu eta aire garraioa edo beste edukiontzi batean garraiatzea kostu handia dela eta, ezinezkoa bada, orduan taldekatze zama da behar duzuna... Taldekako bidalketei esker, tamaina txikiko zama entregatzearen kostua murriztu dezakegu, alderdi desberdinak edukiontzi bakarrean konbinatzen baititugu. Horri esker, bakoitzak bere zama soilik ordaindu dezake eta ez du edukiontzian hutsik geratzen.\nZein izan beharko lirateke kargaren neurriak bidalketa kolektiborako onartuak izan daitezen?\nMunduko arauaren arabera, garraioaren bolumena ez bada edukiontziaren bolumenaren erdia gainditzen (adibidez, 20 'edukiontzi estandarrak 33,2 m-ko bolumena du3), garraio konbinatua aplikatzen da. Hala ere, praktikatik esan dezakegu taldekatze zama 10 m-tik gorako bolumenarekin bidaltzen dela3 errentagabea.\nTaldekako zama-katearen lehen lotura sendotze-biltegi bateko hainbat garraiatzaileren bidalketa txikiak finkatzea da, taldekako zama erregularki garraiatzeko abiapuntu gisa balio duena. Karga entregatzeko ordua aldatzen da lotea osatzeko unearen eta garraiobidearen arabera.\nTaldeko zama garraiatzea munduko edozein herrialdetatik egiten dugu: Txina, Japonia, Thailandia, Korea, Taiwan, Vietnam. India, Australia, Bangladesh, Indonesia, Myanmar, Zeelanda Berria, Pakistan, Filipinak, Singapur, Vietnam, Malaysia, AEB eta Europa.\nEman dezagun Txinako atarian produktu egokia aurkitu duzula eta erosi duzula, eta orain leku egokian entregatu behar duzula momentu egokian, horretarako behar duzu bidal iezaguzu eskaera eskaera eta aduanan.\nZurekin harremanetan jartzen gara falta den informazioa argitzeko, gero jarri harremanetan gure agenteak Txinan, saltzaileari zama jaso eta sendotze biltegira bidaltzen dute, ondoren zama arreta handiz osatzen da, Vladivostok-eko portura bidaltzen da, aduana-baimena behar bezala egiten da eta salgaiak zure biltegira entregatzen dituzu aukeratzen duzun garraio enpresak ...\nPuntuetan, ondasun sorta txiki bat erosi eta jasotzeko eskemak honelako itxura izan beharko luke:\nSaltzailearen salgaiak bilatu eta erosi\nSalgaiak saltzailearen biltegietatik garraiatzailea bidaltzailearen bateratze biltegira loteak jasotzeko\nGarraiorako dokumentuak prestatzea\nTaldekako zama helmugako herrialdera bidaltzea\nAduana-helmuga helmugako herrialdean\nOndasunak ondoren saltzeko edo erabiltzeko beharrezkoak diren dokumentuen erregistroa\nOndasunak hartzaileei zehaztutako helbidean entregatzea\nJakin taldekako zama entregatzearen kostua inprimaki labur bat betez.\nSalgai arriskutsu guztiak ez (OMIren sailkapenaren eta NBEren zenbakiaren menpe daude, hau da, sukoiak, erregaiak, lehergaiak, erradioaktiboak, etab.) garraiatzeko onartzen da taldekako zama gisa. 1 eta 7 bitarteko arrisku klaseak ez dira onartzen, 8 eta 9 arrisku klaseak ingelesez egiteko MSDS behar da, bateriei proben txostena eta garraio ziurtagiria bezalako dokumentuak behar dira.\nSalgai arriskutsuei eta arrisku klaseei buruzko informazio gehiago irakur dezakezu lerro honetan klik eginez.


Zumaian ez dute kasu positiborik atzeman, bosgarren egunez jarraian - Zumaia - Baleike.eus\nZumaian ez dute kasu positiborik atzeman, bosgarren egunez jarraian\nAritz Mutiozabal 2021-05-26 13:39\nIntzidentzia tasak behera egiten jarraitzen du, eta 152,64an dago gaur-gaurkoz. Hego Euskal Herrian egoerak mantentzera jo du.\nEusko Jaurlaritzaren Osasun Sailak jakinarazi duenez, atzo egindako PCR eta antigeno probetan ez zuten kasu positiborik atzeman Zumaian. Kasu berririk baieztatu ez duten bosgarren eguna da, jarraian. Kasu metatuen tasak, beraz, behera egiten jarraitzen du; 172,99an zegoen atzo, eta 152,64an dago une honetan.\nUrola Kostan, dena den, zortzi kasu positibo detektatu zituzten atzo. Aipatu zortzi kutsatze horiek Azpeitian eta Zarautzen detektatu ziren, launa udalerri bakoitzean. Emaitza honek ez du aldatu bakoitzak zuen herri bakoitzak zuen kolorean, baina bai intzidentzia tasan: Azpeitiak eremu laranjan jarraitzen du, eta herenegun 302,32tik 308,80ra igo bazen, orain 328,52an kokatu da. Zarautzen, ordea, 214,16tik 205,59ra jaitsi da tasa, eta eremu horian dago oraindik.\nEskualdeko gainerako herrietan ez da kasu positiborik izan azken orduetan, eta horren beheranzko joera ekarri du intzidentzia tasetan. Azkoitian jaisten ari da indizea, eta 484,02an kokatu da, baina gaur-gaurkoz eremu gorrian jarraitzen duen Urola Kostako herri bakarra da. Oriok eremu berdean jarraitzen du 32,62ko positibotasun tasarekin. Gainontzeko herriak, berriz, gune kritikotik kanpo daude: Aian 50,38 da tasa, Aizarnazabalen eta Beizaman hutsa, Errezilen 966,18, Getarian 70,67 eta Zestoan 205,44.\nHego Euskal Herrian kutsatze kopurua areagotu egin da azken orduetan, eta egoerak mantentzera jo du. Guztira, 10.989 PCR eta antigeno proba egin zituzten lau lurraldeetan, eta horietatik 432 izan ziren positiboak. Lurraldez lurralde, Bizkaian atzeman zituzten kasu gehien (228), eta ondoren, Gipuzkoan (121), Nafarroan (52) eta Araban (29). Horrez gain, Araba, Bizkai eta Gipuzkoatik kanpoko herritarren positibo zenbatu zituen Osakidetzak. Positibotasun tasak ere %5etik beherakoa izaten jarraitzen du; %4,3 da Araban, Bizkaian eta Gipuzkoan, eta %2,4 Nafarroan.\nOspitaleetako egoerak ere hobera egiten jarraitzen du Araban, Bizkaian eta Gipuzkoan. Guztira, 191 dira COVID-19agatik ospitaleratuta dauden gaixoak, eta 111 pertsona ZIUetan daudenak. Nafarroako erietxeetan, berriz, 64 pertsona daude, eta horietako hamahiru eri ZIUetan daude.


Sistematurgy Prozesua ERNE: Uholdeak direla eta bertan behera gelditu da ekitaldia — dantzan.eus\nHemen zaude: Hasiera › Albisteak › Sistematurgy Prozesua ERNE: Uholdeak direla eta bertan behera gelditu da ekitaldia\nERNE: Uholdeak direla eta bertan behera gelditu da ekitaldia\nAzken lau hilabeteetan zehar zenbait artista, arkitekto, performer zein dantzariek lankidetzan garatutako proiektua da. Denboraren dimentsio anitzak, elkar eraginak eta sormen lanerako mekanismo askeen gainean burututako gogoetek osatua. Eszena egiteko modu berri honekin ikusleak, bere kabuz, denboraren izaera gertutik bizi izango du.\nARTEK[Lab] izeneko kolaborazio bitartez eginiko Laboratorio irekiak eman dio hasiera proiektu honi; Arteleku-Tabakalera eta Marcel.Lí Antúnezen kolaborazioarekin arte interaktiboan murgiltzea izan da idea, performance eta Antzerkiaren prozesuak kontutan harturik.\nData: Azaroak 7, astelehena


GELATIK ETXERA 2013 : Indigoren bidaida\nHau da gure laguna Evak egindako lan bat:\n1. Irakurri Evak egindako aurkezpena eta binaka komentatu.\nTriste zaudetenean zer egiten duzue?\nNoizbehinka negar egiten duzue?\nLagun bat triste dagoenean zer egiten duzue.\n2. Sentimenduei buruz komentario bat ipini.\nPublicado por Blanki en 15:30\nAnónimo 9 de abril de 2014, 16:14\nNiri asko gustatu zait sarreara lan bikaina Eva! baina liburua ez zait gustatzen.\nNik askotan nik tristea egotean joaten naiz dendara eta erosten dut pipak eta jaten ditut.\nEta langu bati ikustean triste esaten diot ere bai izango duzu momentu onak ez keskatu!\nNire ustez inportantea da sentimentuak adieraztea eta ez izatea barruan zure bizita osoan noizbaiten atera behar direlako, gainera esan nahi dut oso lana polita egin duela Evak akatz batzuk izan arren.\nAdos nago Denisekin akatz batzuk izan arren oso polita delako\nTriste gaudenean saiatzen gara alaitzen gara apur bat, gure ustez noizbehinka negar egitea ona da.\nLagun bat triste dagoenean saiatzen gara kontsolatzen eta alaitzen, liburua asko gustatu zaigu eta ere bai\nIndigoren bidaiak oso entretenigarriak dira.\nUgaitz, Ekaitz eta Aitor S.\nAnónimo 9 de abril de 2014, 16:20\nNi triste nagoenean beti egiten dut negar baina nik lagun bat negarez ikusten dudanen beti joaten naiz animatzera. Eva lan bikaina egin duzu. Nire uztez 10 bat garri dizu Blanki esta??? Eva zorionak!!!\nBlanki 10 de abril de 2014, 10:23\nEvak egin duen lanaren truke zerbait eman beharko diogu, jakina!!!\nAnónimo 9 de abril de 2014, 16:21\nLiburu hau oso polita eta interesgarria dirudi, bakarrik laburpena irakurrita, horaintxe bertan irakurtzea guztatuko litzaiguke. Jon eta biok gaude pentzetzen ea Evari liburua ezkatzen diogun. Baina oso polita eta interesgarria izan arren apur bat liosoa dirudi, lehenengo irla batean gero bestean, Buf ze lio!!!\nZURIÑE eta JON\nBlanki 10 de abril de 2014, 10:20\nAnimatu eta eskatu liburua Evari, orduan sekreto gehiago deskubrituko duzue!!! Evari galdetu eta berak esango dizue zein polita den liburu hori!\nNiri ez zait asko gustatu liburua,baina, ondo egin du Eva. Baina ni pentsatzen nuen luzeago izango zela ipuina.\nSegi horrela!!!!!!!!!!!!!!!!!Niri, gaia ¨sentimentuak¨ ez zait asko erakartu. Niri tristura ez zait pasatzen baina barrea bai XD XD\nNiri asko guztatu zait irakurgaia sentimendu asko agertzen dira sarrera ere oso ondo dago baina niri oso arraroa iruditu zait nik nahiago dut alai egotea triste baino\nNi triste nagonean nire amari mimoak eskatzen dizkiot . Askotan egiten dut negar baina oso azkar pasatzen zait . Noizbait lagunebat triste ikusi dudanean animatzen saiatu naiz .\nAnónimo 9 de abril de 2014, 16:25\nAdos nago zurekin eta lagun bat ikusten duzunean trizte beti jiaten zara animatzera\nEvaren lana oso polita da eta Blanki seguru puntu bat geiago ipiniko diola euskeran.\nNire ustes, sentimentu oso politak daude baina ere oso txarrak daude, eta lagunekin txarrak pasatzen ba dituzu hobeto sentituko zara. ;-)\nAnónimo 9 de abril de 2014, 16:24\nGuri asko gustatu zaigu liburua . Ez irakurtzeko baina... oso polita izan da eta Índigo bezala ikasi dugu triste gaudenean momentu orretan da . Gero oso pozik egongo gara edo haserre baina momentu txar horiek pasatzen dira .\nSaioa eta Ainhize\nBlanki 10 de abril de 2014, 10:25\nBai Saioa, momentu onak eta txarrak egon behar dira, baina dena pasatu egiten da!!!! Liburua polita da eta irakurtzen baduzu disfrutatuko duzu!!!\nNiri sarrera asko gustatu zait eta Índigoren laburpena ere. Lan bikaina !!! Baina, nik haserre edo triste nagoenean entzerratzen naiz nire logelan eta han gelditzen naiz ondo sentitzen naizen arte.\nEta jarraitzen banaiz haserre joaten naiz dendara goxokiak erostera.\nBlanki 10 de abril de 2014, 10:26\nLitxarreriak ene!!! Ni neu gaza bera egiten dut!!!\nEva lan bikaina egin du. ZORIONAK !!!! Niri ez zait asko gustatu baina ondo dago eginda.\nSentimenduak batzuetan mingarriak dira baina beste batzuetan pozgarriak, lagunekin konpartituz gero mingarriak pozgarriak bihurtzen dira, magia dirudi.\nAnónimo 9 de abril de 2014, 21:10\nEva lan bikaina egin duzu!!!!! Niri ez zait asko gustatu liburua, nik ez ditudalako liburuak irakurtzen, nire azken liburua irakurrita Blanki bidali ziguna. Evak esan digunez pasaden urtean irakurri zuen liburu hau. Asko kostatu zitzaion gaztelaniaz euskerara pasatu laburpen txiki hau. Ni ezezik beste batzuek ere esaten dute oso zaila izango litekeela pasatzea gaztelaniaz euskerara. Baina Evaren esfortsua kontuan izaten bada, zoriondu egin behar dugu. ZORIONAK EVA!!! Espero dut jendea irakurtzea liburu hau eta horrela sentimendu guztiak ikusten dira pertsona baten barruan.\nBlanki 10 de abril de 2014, 10:29\nBakarrik irakurtzen duzu nik bidalitako liburuak??? Ene, orduan normala da esatea ez zaizula gustatzen zure gustoko liburuak aukeratuz gero iritziz aldatuko zara Ane!\nEva asko gustatu zait zu egindako lana eta liburua, nik uste dut eskerrik asko eman behar diogula Evari ZORIONAK! eta eskerrik asko Eva, lan bikaina egin duzu, eta.\nBlanki 10 de abril de 2014, 10:30\nEskerrik asko ezezik puntu bat gehiago ere emango diogu Evari!!!!\nEz nire uztez puntu bat ez 10 bat euskeran jijijjijij\nBa, niri liburua gustatu zait baina laburtuta!! Evak egin duen bezala. Lan bikaina egin duzu benetan! Ni triste egoten naizenean musikarekin pixka batekin pasatzen zait. Eta laburpena irakurri ondoren, sentimenduak adieraztea ona dela uste dut baita noizbehinka negar egitea ere.\nBlanki 10 de abril de 2014, 22:06\nAsier, seguru nago liburu osoa irakurriko bazenu askoz gehiago gustatuko litzaizuke!!!! Baina une hori ere ailegatuko da!!!!... Esan behar dizut nik ere musika entzutea atsegin dudala triste nagoenean!!!!\nAdos nago Blankirekin Asier!!! nik ere irakurri banitz asko gehiago gustatuko litzaidake liburuak irakurtzea\nAnónimo 11 de abril de 2014, 11:02\nOso ondo laburtuta dago nire ustez oso ezfortzu oso ona egin duzu Eva\nAnónimo 11 de abril de 2014, 11:16\nNire uste Evak egin duen lana oso ona eta interesgarria iruditzen zait.\nIrla orietan sentimendu interesgarriak daude aserrearen, barrearen, tristuraren eta salantsarenak.\nSentimendu gustiak interesgarriak dira, baina interesgarriena maitasunarena da guk "zer da maitasuna?" galdetzen dugu burura eta orregatik batzuetan salantzetan gaude nire uste.\nEskerrik asko guztioi!!!!!!!!! Ane egia da, asko kostatu zitzaidan gaztelaniatik euskerara pasatzea.


Azaleko irudia: Judit Arrien\nArgitaratze data: 2021eko martxoa\nLiburu honek uraren zikloari buruz hitz egiten du, bizitzaren zikloari erreferentzia eginez. Bertan, itsas mitologiatik urrun dabiltzan mota askotako pertsonak ezagutu ditzakezu, horien artean: Mai Elkano, Gari Drake, idazlea, Diane etab. Bakoitza, uraren zikloko zati batean bizi da, adibidez: lurrunketa, kondentsazioa, izoztea, urtzea,... eta bere bizitzaren egoera, amodio istorioa edota bizipenak kontatzen ditu, lehenengo pertsonan. Baina, dena, itsasoarekin, uraren zikloarekin,... zerikusia daukan metaforak erabiliz. Zein izango da bakoitzaren historioa? Egia ote da uraren zikloa bizitzaren zikloaren antzerakoa dela?\nLiburu hau asko gustatu zait, izan ere, bizitzaren beste ikuspuntu bat erakusten du, eta metaforak liburuari bizitza asko ematen diote. Istorioak oso interesgarriak eta politak iruditu zaizkit, eta gainera, oso errealistak. Bestalde, metaforak batzuetan, aspertu egin izan naute, eta beste batzuetan asko kostatu zaizkit ulertzea. Halere, liburu hau, amodiozko istorioak gustoko dituzten pertsonei gomendatzen diet.


Zahartze azkarra eta minbizia, espazioko bidaien arriskuak | Consumer\nZahartze azkarra eta minbizia, espazioko bidaien arriskuak\nNASAk misio tripulatuak Ilargira eta Martera bidali nahi ditu 2020ko hamarkadatik aurrera\nEspazioan luzaroan egindako bidaiek zahartze-prozesua bizkortu eta koloneko minbiziaren garapena aktiba dezakete, Georgetowneko Unibertsitateko Zentro Onkologiko Integraleko ikertzaileek AEBko Elkartean aurkeztutako ikerketa baten arabera. minbiziaren ikerketarako.\nLan horren arabera, espazioko energia handiko erradiazioak zahartze goiztiarra eragin dezake presio “oxidatibo” baten ondorioz. Bestalde, astronautek koloneko minbizia izateko arrisku handiagoa izango lukete espazioan energia lineala (LET, ingelesezko siglak) goi-erradiaziopean egotearen ondorioz.\n“Erradiazioarekiko esposizioa, nahita edo nahi gabe, saihestezina da gure bizitzan, baina Martera misio bat egiteko asmoarekin, beharrezkoa da espazioan erradiazioa gehiago ezagutzea”, adierazi zuen Kamal Dattak, zentro onkologikoko irakasle laguntzaileak eta ikerketaren egileak, eta gaineratu zuen une honetan ez dutela “astronautek izan ditzaketen arriskuak kalkulatzeko informazio eztabaidaezina”.\nDuela lau urte Zientzien Akademia Nazionalak (ikerketa-erakundeak biltzen ditu) zabaldu zuen ikerketa baten arabera, minbiziak eragin handiagoa izan lezake astronauten artean. Dattak adierazi zuen orain arte kalkuluak erradiazioaren metatze-efektuari buruzkoak baino ez direla.\nArratoiekin egindako probetan, Dattak eta talde zientifikoak erradikal askeen maila neurtu zuten, espazioko erradiazio-mailen antzeko erreakzio genetikoaren adierazpen gisa. Zientzialariek zehaztu zuten digestio-aparatuko zelula-giroa oso “oxidatiboa” zela, eta egoera horrek, adierazi dutenez, minbizia garatzea dakar.\nKalte zelularraz gain, erradiazioaren eraginpean zeuden saguak garaiz aurretik zahartzen zirela ere jakin zuten zientzialariek. Bere zahartzea ilajearen kolore aldaketan adierazi zen. Behaketa hori sakon aztertuko da animalien garuna aztertuz.\n“Constellation” proiektua dela eta, ontzi berriekin egungo transbordadoreak ordeztuko ditu, NASAk misio tripulatuak Ilargira eta Martera bidaltzea proiektatu du 2020tik aurrera.


Donghai zubia - Wikipedia, entziklopedia askea.\n159 ( ) m × 31 ( ) m × 32,5 ( ) km\nShanghai–Luchaogang Expressway (en)\nDonghai zubia (txinera sinplifikatuz: 东海大桥; pinyinez: Dōnghǎi Dàqiáo) Shanghai udaltasuna eta itsasoaren erdian dagoen Shanghaiko portuaren Yangshan gunea batzen dituen zubia da. Eraikuntza lanak 2005ean amaitu zirenean, munduko zubirik luzeena izan zen 32,5 kilometro luzerarekin. 2008an zabaldutako Hangzhou Badiako zubiak gainditu zuen.\nZubiak itsasontziak igarotzeko igarobideak dauzka, igarobiderik luzeenak 420 metroko zabalerakoak. Yongshango portuan, Shanghaiko portuan marea baxua denean sartu ezin diren barkuentzako sakonera handiko portua eraiki da.\n(Txineraz) Zubiaren webgune ofiziala.\nMultimedia: Donghai Bridge\nISNI: 0000 0001 0709 9398\nOrriaren azken aldaketa: 23 uztaila 2021, 15:16.


Irekia Eusko Jaurlaritza - Gobierno Vasco :: 21,3 milioi euro, tokian-tokian enplegua sustatzeko (2013-10-16(e)ko Kontseiluan hartutako erabakia)\n21,3 milioi euro, tokian-tokian enplegua…\nErabakia, 5.000 eurotik gorako gastua baimentzekoa, enplegua sustatzera bideratutako tokian tokiko ekintzetarako laguntzak emateko.\nErabakia, toki-erakundeekin eta haiei lotutako edo haien mendeko erakundeekin lankidetza-hitzarmenaren eredu bat izenpetzea baimentzen duena (Lanbide-Euskal Enplegu Zerbitzuak onartu behar du eredu hori), ekintzailetzaren arloko tokiko proiektuen esparruan enpresa-ideia berriak sustatzen dituzten pertsonentzako laguntzen deialdia gauzatzeko.\nEAEko toki-erakundeek 20 milioi euro izango dituzte enplegua sortzeko proiektuak abian jartzeko, baldin eta proiektuok beren inguruetako garapen sozioekonomikoari eta modernizazioari eragiten badiote.\nAurrekoaz gain, gaurko bileran Jaurlaritzak Enplegu eta Gizarte Politika Sailaren beste bi laguntza-deialdi ere onartu ditu, 1,3 milioi euroko zenbatekoarekin. Hirurak ere Enplegua Suspertzeko 2013-2016 aldirako Planaren barruan daude, eta helburua Euskal Enplegu Zerbitzuan (Lanbide) izena emandako pertsonen enplegagarritasuna hobetzea da.\nEnplegua Suspertzeko Programak, ekintzailetza zein enplegu-politika aktiboak sustatzeko eta babesteko tresna berrien garapena indartzeko beharra planteatzen du, gazteei eta lan-merkatura sartzeko zailtasun bereziak dituzten kolektiboei arreta berezia ipinita. Era berean, Programak biltzen dituen neurrien artean aurreikusita dago ETEei eta autonomoei finantzaketa eskaintzea, bai eta enpleguko sektore intentsiboetan jarduera ekonomikoa garatzeko pizgarriak ematea ere.\nOndoko laguntza-deialdiak lan-ildo honetan kokatzen dira eta Eusko Jaurlaritza eta EUDEL erakundeen arteko lankidetza-ahaleginaren ondorioz etorri dira.\nENPLEGUA SUSTATZEKO TOKIAN TOKIKO EKINTZETARAKO LAGUNTZA-DEIALDIA\nEnplegua sustatzeko tokiko ekintzetarako laguntzen deialdia Erkidegoko udalerri guztietan enplegua sortzera bideratuta dago, baina nagusiki krisialdi ekonomikoak bereziki astindutako eta langabezia-tasa handiko inguruetatik datozen proiektuetara; zehazki, % 15,60 baino langabezia-tasa handiagoa erregistratuta daukaten udalerrietara.\nLaguntzotarako 20.000.000 euro bideratuko dituzte.\nDiruz laguntzeko moduko proiektutzat hartuko dira honako ekintzetakoren bat egiten dutenak:\nEnplegua sustatzeko ekintzatzat hartzen dira ez-ohiko merkatuan egiten diren kontratazioak, baldin eta haien helburua lan-merkatuan sartzeko zailtasun bereziak dituzten pertsonen enplegagarritasuna handitzea bada, beren kualifikazioa, gaitasun pertsonalak eta motibazioa sustatuko dituen aldi baterako lan-esperientzia baten bitartez.\nEsandako kontratazioak tokian-tokian sustatuko dira, eta toki-erakundeek egingo dituzte zuzenean; bestela, berriz, zailtasun bereziak dituzten pertsonak gizarteratzen eta laneratzen diharduten enpresek eta irabazi asmorik gabeko erakundeek, baldin eta haiek hitzartuta edota esleituta badago proiektuok mamitzea. Guztiek ere honako baldintzak bete beharko dituzte:\na) Tokian-tokian onura publikoko edota gizarte-intereseko jarduerekin lotuta egotea.\nb) Erakundeen egitura-lanetan diharduten langileak ez ordeztea.\nc) Kontratuek gutxienez hiru hilabete iraungo dute; edozer kontratazio-modalitatetan egin ahal izango dira, baina ez dira izango trebakuntza- eta ikastun-kontratuak.\nd) Kontratuak lanaldi osoz edota lanaldi partzialez egin ahal izango dira (kontratu partzialek jardunaldiaren % 50 izan beharko dute gutxienez).\ne) Kontratatutako langabeek Lanbiden, Euskal Enplegu Zerbitzuan, lan-eskatzaile gisa izena emanda egon beharko dute.\nf) Eskualde edota udalerri batean orotara kontratatzen diren pertsonen % 30ek, gutxienez, diru-sarrerak bermatzeko errenta jasotzen dutenak izan beharko dute.\nGainerako ehunekoak honako kolektibotakoren batekoak beharko du izan: 35 urtekoak edo goragokoak, gutxienez sei hilabetez lan-eskatzaile gisa izena emanda dauden 45 urtetik gorakoak, epe luzeko langabeak, gizarte-bazterkeria jasateko arriskua duten pertsonak, desgaitasuna daukaten pertsonak, familia-erantzukizuna duten emakumeak eta genero-indarkeriaren biktima diren emakumeak.\nTokian tokiko ekintzaileak babestea\nLaguntza hauen helburua da enpresa-ekimenen sorrera babestea eta sustatzea; dela autoenplegua sustatzen dutenak, dela bestelako forma juridikoren batekin enplegu-gune eta interes estrategikoko sektore berriei lotuta daudenak lurralde-esparru bakoitzean. Zerbitzu hauek eskainiko dira:\na) Bideragarritasun-analisia, enpresa-plana eta enpresaren osaketa egiteko eta abiarazteko aholkularitza, baldin eta jarduera ekonomikoen gaineko zergan alta emanda egoten badira 2014ko irailaren 30era arte.\nb) Jarduera hasi eta hurrengo sei hilabeteetan aholkularitza eskaintzea, tokian tokiko enpresa-proiektuak sendotzen laguntzeko.\nDeialdi hau EHAAn argitaratu eta gehienez hiru hilabete aurretik hasita egon beharko du jarduerak.\nLaguntza hauen helburua Lanbiden lan-eskatzaile gisa izena emanda dauden langabeak ohiko lan-merkatuan eta toki-enpresetan kontratatzeko laguntza ekonomikoa ematea da. Kontratazioek ezaugarri hauek eduki beharko dituzte:\na) Kontratuek gutxienez hiru hilabete iraungo dute; edozer kontratazio-modalitatetan egin ahal izango dira, baina ez dira izango trebakuntza- eta ikastun-kontratuak.\nb) Kontratuak lanaldi osoz edota lanaldi partzialez egin ahal izango dira (kontratu partzialek jardunaldiaren % 50 izan beharko dute gutxienez).\nEnplegua sortzen laguntzen duten toki-garapenerako beste ekintza batzuk\nEkintza-ildo hau langabeziak bereziki astindutako eskualde eta udalerrietara dago bideratuta. Proiektuak balioesteko, irizpide hauek hartuko dira aintzat: berrikuntza, jasangarritasuna eta autonomia, langabeak lan-munduratzeko eta gizarteratzeko aukerak hobetzea, ingurua sozioekonomikoki suspertzea, proiektuaren bideragarritasuna eta enpleguaren sorreran aurreikusitako inpaktua.\nEKINTZAILETZAKO TOKI-PROIEKTUEN BARRUAN ENPRESA-IDEIA BERRIAK SUSTATZEN DITUZTEN PERTSONENTZAKO LAGUNTZA-DEIALDIA\nAzkenik, ekintzailetzako toki-proiektuen esparruan, Jaurlaritzak potentzialki ekintzaile diren pertsonentzako laguntza-deialdia ere onartu du, modu esklusiboan dedikatu daitezen enpresa-ideia bat sortzera, aztertzera eta egituratzera, betiere ondoren bideragarritasun-plan batean zehazteko modukoa bada. Jarduerek hiru hilabete iraungo dute eta 2013ko azaroaren 30a baino lehen hasi beharko dute.\nLaguntzotarako 300.000 euro bideratuko dituzte.\nEKINTZAILETZAKO TOKI-PROIEKTUEN BARRUAN ENPRESA-JARDUERA BERRIAK ABIARAZTEA SUSTATZEKO LAGUNTZA-DEIALDIA\nGobernu Kontseiluak, halaber, ekintzailetzako toki-proiektuen barruan enpresa-jarduera berriak abiaraztea sustatzeko laguntza-deialdia onartu du. Laguntzotarako milioi bat euro bideratuko dute.\nLaguntza hauek enpresa-jarduera berriak sortzen dituztenek jaso ahal izango dituzte. Laguntza mota hauek jasotzeko, Lanbiden lan-eskatzaile gisa izena emanda egoteaz gain, enpresa edota negozioa irekitzeko bideragarritasun-plan bat eduki beharko da. Plan hori erakunde kolaboratzaileak baliozkotu beharko du laguntza-fasean. Jarduerek hiru hilabete iraungo dute eta 2013ko azaroaren 30a baino lehen hasi beharko dute.\nEnpresa-proiektu berriak ezartzeko sustatzaileen tutorizazioa eta laguntza udalerriek, udalerrien elkarteek, mankomunitateek, koadrilek edota haiei lotutako zein haien mendeko erakundeek egin beharko dute.


Eska dezakezu jada “.eus” domeinua - adaki\nBai. Iritsi da. Dagoeneko zabalik da “.eus” domeinuaren erregistroa egiteko aukera. Lehenengo epe honetan lehentasuna izango dute erakunde publikoek, elkarteek eta enpresek. Helburua da domeinuak babestea eta inor ez jabetzea ez dagokion izen batez.\nLehenengo fasea azaroaren 18ra arte luzatuko da. Data horretatik aurrera, eskuragarri geratzen diren domeinu-izenak eskuratu ahal izango dira.\nAbiarazte aldian erregistraturiko domeinuak abenduaren 3an jarriko dira martxan, Euskararen Egunean. PuntuEus Fundazioak, domeinuak administratu eta kudeatzen dituenak, egun sinbolikoa aukeratu du lehengo “.eus”ak aktibatzeko.\nIrabazi asmorik gabeko PuntuEus Fundazioak urte amaierarako 2000 domeinu izen berri erabilgarri izatea aurreikusten du.\n“.eus” erabili ahal izateko baldintza bakarra da, domeinuak.eus web gunean agertzen den legez, “edukien zati bat euskaraz egotea, nahiz eta beste hizkuntza batzuetan ere egon daitekeen. Bestetik, euskarazko edukirik ez dagoen kasuetan, euskal kulturarekin loturiko edukiak izan beharko dute”.\nZenbat kostatzen da “.eus” domeinua?\nAukeratutako erregistradorearen arabera prezio bat edo beste bat izango du. Erregistradoreak dira -urteko kuota baten truke, interneteko dominioak saltzen dituzten enpresak- prezioak ezartzen dituztenak. Eskaintzen dituzten gainerako zerbitzuen arabera, eskaintza ezberdinen artean aukeratu beharko du bezeroak. Komenigarria da eskaintza ezberdinak aztertzea bat aukeratu aurretik.\nDomeinuak.eus web gunean bertan agertzen dira baimendutako erregistradoreak eta zer eskaintzen duten. Bat aukeratzerakoan ikusi behar da DNS zerbitzua duten, zenbat helbide elektronikok eraman dezaketen “.eus”, e.a.\n90,95 eurotik hasita eman daiteke alta urtebeterako.\n“.eus” domeinua nahi baduzu baina ez badakizu nondik hasi, deituiguzu.\nGrupo Oriari Adaki Komunikazioak eraberritutako marka irudia\nAdaki Komunikazioak, komunikazio eta marketing alorrean 17 urtetik gorako esperientzia duena, Grupo Oriaren irudi korporatibo berria sortu du. Zehazki taldearen marka arkitektura diseinatu du; hau da, hiru negozio-ataletan banatuta dagoen taldearen irudi korporatiboa antolatu...\nWebgunea, zure negozioaren erakusleihoa\nWebgunea zure negozioaren erakusleihoa da. Abantaila handi bat du. Erakusleiho fisikoak produktua erakusten du, baina ez du informaziorik ematen. Webguneak kontsumitzailearen esku jartzen du produktua, dituen ezaugarriak, enpresaren eta zerbitzuen inguruko informazioa edota harremanetan jartzeko…\nBaduzu zure negozioaren lehiakortasuna hobetuko duen webgune bat? Lagun Orain duzu aukera, diru-laguntzak eska ditzakezulako zure establezimendua modernizatzeko, kanpainak burutzeko, e.a. Adakin aholkatu eta lagundu zaitzakegu. Helburua salmentak areagotzea da. Izan ere, merkataritza sektoreak aldaketa…\nOhikoa da “merchandising” kontzeptua erabiltzea bezeroak marka jakin bat presente izatea bilatzen duten opari promozionalez edo publizitate artikuluez hitz egiterakoan. Kasu horietan, “merchandising” hitzaren erabilera okerra egiten da, hitzaren esanahiari zorrotz heltzen badiogu behintzat. Aipatu…\n2018ko maiatzaren 25a izango da webguneetako testu legalak eguneratzeko azken eguna. Hala jasotzen da 2016ko maiatzetik indarrean dagoen Datuen Babeserako Araudi Orokorrean (RGPD). Araudi honek enpresa, autonomo eta erakunde publiko guztiek bete beharreko obligazioak jasotzen…\n“Potorro, gatz eta piperdun kontserbak”. Horrela aurkezten da gourmet eta delicatesen produktuak online saltzen dituen denda bat, lehenengo unetik argituz xalo-xalo Potorro: gatza zerbitzatzeko ontzia dela, hiztegiaren arabera. Wikzionarioak dio kontzeptuaren etimología ezezaguna dela baina…\nTori.eus gunea aurkeztu berri du PuntuEus Fundazioak. Tamaina handiko artxiboak sarean partekatzeko gunea da, Wetransfer ezagunaren berdina, baina euskaraz eta erabat doan. Euskarazko internet egunaren barruan egin dute Tori.eus-en aurkezpena, Azpeitian, eta sortzaileek adierazi dutenez…\nZer uste zenuten, aurten ez genizkizuela opor on batzuk desioko Adakiren estiloa jarraituz? Ba bai. Historiako iheslaririk ezagunenen paperean murgildu da aurten Adakiko profesionalen komandoa “El Equipo A” telesail mitikoaren remake-a egiteko. Eta bai, batzuk…\nEguneratu zure webguneko CMS-a\n“WordPress 4.6.1 eskuragarri dago. Mesedez, eguneratu orain”. Mota honetako ohar baten aurrean, zalantza orokor bat sortzen da: beharrezkoa da eguneraketa egitea? Erantzuna BAI da. Bai behintzat hacker-en erasoak saihestu nahi badira, softwareen edo bugien akatsak…\nAdaki komunikazioa Publifestival Nazioarteko Jaialdian saritua izan da Pieza Grafiko Onenarengatik\nAdaki komunikazioa Publifestival Nazioarteko Publizitate Sozialaren Jaialdian saritua izan da “Kontuan izan” kanpainarako garatutako irudi grafiko onenarengatik. Saritutako lana Begisare-Erretinosi Pigmentarioak eragindakoen Gipuzkoako elkarteari egin zitzaion. Palmaresean Kontzientziaziorako Kanpo Irudi Grafiko Onenaren kategorian gailendu gara….\nDiseño de stand para Fagor Automation en la BIEMH\nadaki komunikazioa ha desarrollado toda la imagen gráfica del stand de Fagor Automation para la Bienal de Máquina Herramienta, un trabajo que nos ha mantenido sumergidos para ofrecer lo mejor. Para redondear el trabajo, adaki se…\nDonostiako Udalak diru-laguntzak emango dizkie merkataritza eta ostalaritzako establezimenduei errotuluak euskaraz edo euskaraz eta gaztelaniaz ipintzeko. Donostiako Udaleko Euskara Zerbitzuak lehentasunezkoa jo du ekimena “errotuluak euskaraz edo euskaraz eta gaztelaniaz jartzea, besteak beste, kontsumitzaileen hizkuntza…\nWeb diseinatzaile baten bila gabiltza adaki komunikazioan, bere lana gustukoa duena eta gauza berriak ikasteko kuriositatea eta lantaldean aritzeko gaitasuna dituena. Erabat beharrezkoa da esperientzia izatea bai web proiektuen kudeaketan eta baita garapenean ere. Gutxieneko eskakizunak: Gutxienez hiru urteko esperientzia…\nOhikoa da ikastetxeek euren urteurrenak ospatzea. Ez dena hain ohikoa da urteurrena eskolaren marka indartzeko aukera modura ikustea, ondo diseinatu eta planifikaturiko kanpaina bat garatuz. Horixe egin berri du Adaki Komunikazioak Villabonako Zubimusu Ikastolaren 50….\nAdaki Komunikazioan web garatzailearen profila duen pertsona baten bila gabiltza, lanari gogotsu ekingo diona eta taldean lan egiteko ahalmena duena. Lanpostua amatasun baja bat betetzeko da. Ezinbestekoa da hautagaiek web proiektuetan esperientzia zabala izatea, proiektuak kudeatu…\nEl email marketing es el envío de correos con fines comerciales o informativos. Su potencial radica en que es un canal directo que genera una respuesta inmediata. Es un canal económico y es fácil de…\nhttp://youtu.be/WfHiPJM8fjQ Azkenaldian telebistan ikusi dugun hoberenetarikoa. BBVA-k pentsio planak sustatzeko atera berri duen “Acuérdate de tu futuro” (“Gogoratu zure etorkizunaz”) kanpainaz ari gara. DDB agentzia sortzailearena da. Kanpainak zirrara sortzen du. Behin jubilatuta, nork bere…\nDenbora ezin da ostu; ezta besarkatu ere. Ez usaindu, ez ukitu, ez entzun. Baina ikus daiteke. Egutegiak dira horren adibide garbia. Mahats aleak erosi ohi diren moduan, enpresek zein erakundeek badute ohitura on bat eta…\nEzagutzen gaituzuenok badakizue izugarri gustatzen zaigula uztailean ahalik eta modurik originalenean agurtzea irailean oporretatik bueltatzen garen arte. Ba, aurten, sosak xahutzea erabaki dugu. Itsas bidaia egitea erabaki dugu. Luxuzko gurutzaldi bat noski. Poltsikoak -ez arimak-…\nSPRI eta Eusko Jaurlaritzako Garapen Ekonomiko eta Lehiakortasun saiak martxan jarri dute berrikuntza babesteko estrategia +DIGITAL@2014 kanpainarekin. Programa honen helburua da, batetik, IKTen bidez, ETEen barne prozesuak eta ETEek bezeroekin, hornitzaileekin eta administrazioekin dituzten harremanak digitalizatzen laguntzea, ETE horien lehiakortasuna ahalbidetu eta sendotzeko; helburu hori erdiesteko, «Hobeki + Digital@» ekimena baliatuko da.\nJoan den martxoaren 7an “Smile Festival”-eko “Marketin Zuzeneko merkataritza erabilerarik Onena”-ren saria irabazi genuen;\nBaldintzak: – Komunikazioan, Kazetaritzan, Publizitatean eta Harreman Publikoetan lizentziatua izatea. – Komunikazio agentzietan edo enpresetako komunikazioan 3 urteko esperientzia. – Teknologia berrietan esperientzia. – Hizkuntzak: o Euskara maila altua (EGA). o Ingelera…\nAurten ere SPRI eta Eusko Jaurlaritzako Garapen Ekonomiko eta Lehiakortasun saiak berrikuntza babesteko estrategian martxan jarri dute +DIGITAL@2014 kanpainarekin. Ekimen honek digitalizazioan aurrerakuntzak sustatzen ditu bai barne prozesuetan eta ETEn bezero, hornitzaile eta administrazioarekiko harremanetan (Hobeki +digital@) eta baita enpresa erakundeetan ere (Lankidetza+digital@).\nHiru urrats cookien legea abian jartzeko\nWebgune bat kudeatzen baduzu, honezkero entzungo zenuen ezaguna egin den cookien lege berriaren inguruko albisterik. Baina, zer da zehazki cookien lege hau? Informazioaren Gizarteko eta Merkataritza Elektronikoko Zerbitzuen 22.artikuloko bigarren atala besterik ez da; bertan cookiak erabiltzen dituzten webgune guztiek aldez aurretik erabiltzailearen onarpena behar dutela dio.\nGaur, Radio 3 entzuten, ezagutzen ez genuen artista batetaz enteratu gara. Banksy errusiarra deitzen diote. Britainiarekin konparatzea gehiegi iruditzen zaigu, baina hala ere, aurkikuntza hau zuekin partekatzea nahi izan dugu. Bere lanak ikusteko URLa: www.183art.ru “Space Invaders” buruzko bideoa, azpimarragarria…\nSPRI Taldeak laguntzak ematen dizkie enpresa txiki eta ertainei, web orriak, online marketina edo merkataritza elektronikoaaurrera eramateko, besteak beste.\nNOW aldizkariaren 23. zenbakiaren portada erakusten dizuegu.\nEuskadiko eta Nafarroako diseinugile industrialak, grafikoak eta guneetakoak biltzen dituen elkartearen (EIDE) 25. urteurrena ospatzeko helburuz, liburu hau argitaratu dute: “Diseinu Euskadin. EIDEren 25 urte”. Bilduma horrek zenbait diseinatzaile eta gure diseinatzaileek egindako lanak biltzen ditu.\n“El Equipo A” non-nahi\nEguberrien aurreko egun hauetan gauza oso bitxia gertatzen ari da. “El EQUIPO A“ren irudia, aldi berean, bi enpresa handien publizitate kanpainetan erabiltzen ari dira. Alde batetik Gas Natural Fenosa eta bestetik Media Markt. Errespetu guztiarekin, pertsonaiak ez dituztela…\nAdakik eginiko www.urolagaraia.com , atzo FICOBAn ospaturiko diariovasco.com sarien ekitaldian finalista suertatu zen administrazioko webgune hoberena sailan. Ezin izan genuen saria lortu, baino oso pozik gaude, 470 webgune, blog eta negozio ideien artean, gure kategoriako hiru aukeratuen artean egotea. www.urolagaraia.com webguneak, Ezkio-Itxaso, Legazpi, Urretxu edo Zumarragatik ibilbide birtuala eskeintzen digu gure ordenagailuetatik, mugikorretatik, tablet……\nWeb orria estreinatzea eta diariovasco.com sarietan administrazioaren site onena izateko publikoak hautatzea da jendaurrean eduki daitekeen aurkezpenik onena. www.urolagaraia.com webgune berriak ibilbide birtuala eskaintzen digu Ezkio-Itxaso, Legazpi, Urretxu eta Zumarraga herrietatik barrena, oso modu intuitiboan; gainera, neurrirako bisita egiteko aukera ematen…\nGabonak… bai, badakigu, urtero bezala, azaroan Gabonetako mezuekin inbaditzen gaituzte. Baina izan gaitezen praktikoak, beti itxaroten dugu azken uneraino enpresa-opariak, egutegiak, zorion-gutunak eta bestelakoak prestatzeko. Adakik, aurten, zorion-gutun digitalak diseinatzen lagunduko dizu. Diseinu eta testu pertsonalizatuak, aldatzeko errazak, nahi baduzu. Gainera, postal…\nTolosa Merkat proiektuaren baitan, larunbaten, irailaren 8an, Tolosako Zerkausian Oh Yeahh!! Flashmoba egin zen. Bertan, Antton Elvis eta bere lagunek ikuskizun alaia eskaini ziguten martxan dagoen negozio-ideia lehiaketa sustatzeko asmoarekin.\nIzan ere, eguerdiko 12:00etan bat-batean Elvisez mozorraturiko 15 lagun agertu ziren Zerkausian eta bertaratutakoei merkataritza ekimen honen berri eman zieten.\nGooglek sare sozialean bere hainbat produktu txertatu ditu webgune erabat bateratua lortzeko eta denda eta enpresa mota desberdinak Google Placesetik Google Plusera pasatzeko. Joan den astean, Googlek, Places zerbitzua Google Plus Places izeneko plataforma berri…\nHegalak Zabalik Fundazioa irabazi asmorik gabeko erakunde bat da, helburu nagusia da herritar guztien, eta berezikidibertsitate funtzionala duten pertsonen, bizi kalitatea hobetzen laguntzea, jarduera fisikoaren eta kirolaren bidez.\nAskok esparru pertsonalean lagunekin eta familiarekin komunikatzeko sare sozialak erabiltzen dituzte. Hala ere, enpresentzat ere erabilgarria izan daiteke, eta erabili beharko lituzkete, marketin eta komunikazio tresna gisa. Eusko Jaurlaritzaren Hobetuz programari esker diruz lagundutako sare sozialen kurtsoak egin daitezke. Programa hau Euskal Autonomi Erkidegoko enpresei formazioa emateko da.\nJoan den astean makina-erraminta sektoreko lehen mailan dagoen Integi enpresa ermuatarraren webgunea publikatu genuen. Europar fabrikatzaile honek moleteatzeko erramintak eta brotxaketa birakorreko buruak egiten ditu eta AFM (Asociación Española de Fabricantes de Máquinas-herramienta, Accesorios, Componentes y Herramientas)…\nAdaki Komunikazioak “Smile Festival” jaialdiko 2. edizioan “Webgune Onenaren” saria jaso du; izaera europarra duen jaialdi honek publizitate estrategia moduan umorea erabili duten Europako kanpainak saritzen ditu.\nKomunikazioa udalgintzan giltzarri\nHerrigintzaren zutabe garrantzitsuenetakoa da komunikazioa. Bere baitan hartzen dituelako:\nGure lagun baten bitartez jakin genuen Begisare elkartearen berri. Erretinosi Pigmentarioa duten pertsonek osatzen dute elkartea eta 1997. urteaz geroztik Gipuzkoako kaltetuek dituzten hutsuneei erantzuten dihardute. 2011ko irailean elkar ezagutu ginen eta benetan hunkigarria izan zen guretzat…\nNola inspiratu negozio-identitatearen estrategia markatik lidergoraino\n“Negozioaren estrategia bezeroaren esperientziarekin lotzeko egiten duen oro da marka, eta hau du helburu: lehentasuna, leialtasuna eta, horrenbestez, salmentak lortzea”\nGaurko Hitzaren 3.urteurrena da gaur eta lan-talde guztiaren izenean zorionak eman nahi dizkiogu gure lagun Maite Goñiri. Segur aski guztiok ezagutuko duzue Maite Goñik 2008an hasitako ekimen interesgarri hau, baina ezagutzen ez duzuenontzat, Gaurko Hitzak egunez…\nGaur arratsaldean UGGASAko, Urola Garaiko Garapenerako Agentziako, Sortzen ideia sortzaileen sareak 2. Topagunea antolatu du.\nZer koloretako kotxea nahi duzu? “Smart Brabus tailor made” kontzeptuari esker zure autoaren barrualdea eta kanpoaldea lehen baino bereizgarriagoa izango da. Izan ere, ideia berri honi esker autoaren diseinua zure esku dago. Koloreari dagokionez adibidez, orain ez…\nFagor Automationen webgune berria\nFagor Automationek webgune berria aurkeztu du bezeroen eta nazioarteko publikoen artean komunikazioa berriztatzeko eta arintzeko apustuarekin.\nOstiralean Premios diariovasco.com sarien banaketa izan zen eta gu bertan izan ginen, Adaki Komunikazioak eginiko Ugassarenweb orrialdea finalisten artean baitzegoen. Honakoak izan dira aurtengo irabazleak: Enpresa Web sailean “Restaurante Fronton” izan da irabazlea, Instituzio Web sailean…\nWeTransfer inolako instalaziorik behar ez duen 2GB arteko fitxategiak bidaltzeko doako plataforma bat da. Zerbitzu honen bitartez, modu erraz eta azkar batean pisu handiko dokumentuak bidali ditzakegu.\nAdaki Komunikazioa Sustatu albistegian\nSmile Festival jaialdian jaso genuen Webgune Onenaren saria dela eta, Sustatun ere agertu ginen. Ikusi ez duzuenontzat, hemen duzue esteka. Eskerrik asko, Luistxo!\nAdaki Komunikazioa ha diseñado la Imagen gráfica y el tríptico del nuevo “Máster Universitario en sistemas de Transporte”presentado recientemente por la EHU-UPV. Los nuevos estudios cuentan con la colaboración de 21 entidades y empresas, entre las que se…


Baja medikoen jarraipena | Fraternidad-Muprespa\nBaja medikoen jarraipena\nFraternidad-Muprespa erakundeak, antolakunde mediko/administratibo zabala duenez, norbere eta kontzertatutako zentroen asistentzia sarearekin batera, Mutualitatean erregistratutako baja medikoko prozesuen eguneroko jarraipena egin dezake, modu horretan sendatzeko behar diren egunak murriztuz. Gainera, bajan dauden gaixoen bilakaerari eta sendatzeko behar duten epeari buruzko beharrezko informazioa lortzeko tresnak eman diezazkioke enpresari.\nFraternidad-Muprespa erakundearen antolakunde mediko/administratiboak, norbere eta kontzertatutako zentroen asistentzia sarearekin batera, Mutualitatean erregistratzen diren baja prozesuen jarraipen berezia eta eraginkorra egiteko bidea ematen du, bai eta istripua izan dutenen sendabidea gainbegiratzeko ere. Izan ere, bajak irauten duen epea nabarmen murriztea lortu du.\nJarraipen horrek langileen bilakaerari eta sendatzeko behar diren epeei buruzko informazio interesgarria ematea ahalbidetzen du.\nSegimendu mediko bera egiten zaie gertakizunak Fraternidad-Mupresparekin hitzartuta dauzkaten eta beren kontura diharduten langileei.\nHorretarako, egunero saio klinikoak egiten dira gaixoen bilakaera aztertu ahal izateko, eta jarraitu beharreko orientabide terapeutikoari buruzko erabakiak hartzen dira.\nAldizka, Ezintasunak Baloratzeko Barne Batzordea biltzen da. Batzorde hori Zuzendaritza medikoak, Lege aholkularitzak, Prestazioen zuzendaritzak eta Gizarte laguntzak osatzen dute, eta aukera terapeutikoak ahitu diren kasuetan, min hartutakoen ondorioak eta litekeen ezintasun maila baloratu eta e.v.i.ra pasatu edo ez erabakitzen dute (Gizarte Segurantzako Institutu Nazionalaren ezintasunen balorazio taldea).


Arrainaren salmenta zuzena, prezioen gorabeherak saihesteko | Arrainaren salmenta zuzena, prezioen gorabeherak saihesteko – iparraldekohitza\napirila 15, 2022\nArrainaren salmenta zuzena, prezioen gorabeherak saihesteko\nChristophe Domec Donibane Lohizuneko arrantzaleak arraina zuzenean saltzen die barnealdeko bezeroei. Portuko saltokian ez bezala, arrainen urte osoko prezioa finkoa da.\nItsasoko arrantzaleek, normalean, portura itzultzean arrainak saldu eta laneguna bukatzen dute. Donibane Lohizuneko eta Ziburuko portuetan, saltokian arraina deskargatu eta gero jakiten dute arraina zer preziotan den, egun oroz prezioa alda baitaiteke. Christophe Domecek uko egin dio sistema horri, eta zuzeneko salmentan ari da nagusiki, izan Amap sareetan edo bezero zuzenekin.\nDomec bera Amap sareez arduratzen da; itsas zabaletik itzultzean Gixune, Hazparne eta Paue (Okzitania) arte ere eramanez arrantzak eman diona. Cathy Lozano laguna, berriz, zuzenean bezeroengana joaten da bidea egiten laguntzeko, ondoko herrietan barna: Donibane Garazi, Bidarrai, Makea, Luhuso, Itsasu, Kanbo, Ezpeleta, Zuraide, Donapaleu, Maule… Kilometroak ez dira guti. Gainera, gauez lan egin ondotik abiatzen da itzuli hori egitera.\nUrte osoko prezio finkoak\nHainbeste bide egiteko hautua sistema ekonomikoari lotua da: portuko saltokian, egun batetik bestera arrain baten prezioa erori edo hantu daitekeela argitu du Lozanok: “Eman dezagun gaur legatza arrantzatu duzula, eta beste arrantzaleek, ez. Hamar eurotan sal dezakezu kiloa, baina bihar anitz saltzen bada, kiloaren prezioa lau eurora eror daiteke; adibide bat da. Gerta daiteke arrain anitzekin salmenta txar bat egitea, edo arrain zinez gutirekin salmenta izugarri ona egitea”. Horri gehitu behar zaio, eskaintzen duen artekari lana egiteko, portuko saltokiak salmentaren %10 bereganatzen duela.\nIzan Amap sarean edo salmenta zuzenean, berriz, arrantzaleak bere prezioa finkatzen du arrain kilo bakoitzarentzat, urte osorako. Jakinez arraina —barazkiak bezala— sasoien arabera hartzen dela gehiago ala gutiago, bi aldeentzat interesgarria dela uste du Lozanok: “Kontulariarekin ikusi ondotik, urterako prezioa finkatu dugu. Aste honetan legatz kiloa 11 eurotan saltzen badut, hiru hilabeteren buruan prezio berean izanen da. Neguan kontsumitzailea pixka bat galtzaile izanen da, arraina merkeago izaten delako neguan, baina udan arrainen prezioak beti hantzen dira; beraz, urte osoko batez bestekoa hartzen bada, orekatua da”. Bezero zuzenei asteartez mezu bat igortzen die arrantzaleak, asteko arrainak eta bakoitzaren prezioa zerrendatuz; bezeroak nahi duena banatu eta ostiralean ukaiten du, etxetik hurbil.\nAmap sarearen abantaila agerikoa da arrantzalearentzat: prezioen aldaketak jasan ordez, beti irabazi bera du, prestigio gutiko arrainekin ere. Aro txarrarekin itsasora ezin delarik atera, arrain saskia berantago eramaten du, salmenta galdu gabe. Kontsumitzailea ere irabazle da: arraina nondik heldu den jakiteaz gain, prestigio handiko arrainak ere ukaiten ditu arrantzaren arabera.\nZiburuko portuko saltokiak plantan ezartzen duen sisteman bada besterik Domec aldatzera bultzatu zuena: handizkariek arraina erosi ondotik, ez dutelarik inguruko jatetxeekin tratu zuzenik, Rungisko (Frantzia) nazioarteko merkatura igorria da, eta, batzuetan, Donibane Lohizuneko jatetxeetara handik saldua. Lozanori zentzugabea zaio: “Usu gertatzen da. Garraioarekin, ekologikoki, ez da ikaragarria”.\nPentsa daiteke itsasotik urrunago eta arrain kontsumitzaile gutiago badela, baina Lozanok egiten duen biran alderantzizkoa ikusten duela ziurtatu du: “Guk ez dugu bezerorik kostaldean; barnealdeko jendeek, aldiz, anitz maite dute arraina”. Desberdintzen ditu, aldiz, Amapetako kideak eta bezero zuzenak, azken horiek hautatzen dutelako zein arrain banatu nahi duten: “Hautua badelarik, jendeak arrain ezaguna hautatzen du: legatza, mihi arraina, olagarroa edo txipiroia”.\nHain ezagunak ez diren arrainak, berriz, Amap saskiak eskuratzen dituztenek ukaiten dituzte. “Barazkiekin gauza bera gertatzen da: neguan ukan ditzakezu porruak edo lur sagarrak zenbait hilabetez; udan, berriz, aniztasun gehiago bada. Berdin arrainarekin, eta gisa horrez ezagutzen dituzte beste gisaz ezagutuko ez lituzketen arrain batzuk”, argitu du Lozanok.\nAmap taldeetan urte osoko lana izaten bada ere, bezero zuzenen artean arrainak arrakasta handiagoa du udan halere, neguan janari “aberatsagoa” hobesten delako oro har. Halere, Domecentzat sistema hori portuko saltokiarena baino hobea da. Baina Donibane Lohizuneko beste arrantzaleen artean abantzu ez da plantan ezarria izan, Lozanoren erranetan lan gehigarri anitz ekartzen dielako: “Arrain proposamenak igorri behar dira, banaketak hartu, arrainak prestatu, banatzeko denbora hartu… Ez dugu bortxaz gure denbora guztia kontatzen, baina akidura gehitzen da; denek ez dute egiten ahal”.\nAste honetan, banaketa guti zelakoan, eta gasolinaren prezioaren eraginez, ez da barnealdeko salmenta itzulirik egin,baina bekan gertatzen omen da. Aitzineko asteetan proposamen zerrendan ziren legatza, urraburua, olagarroa, lupia eta berdela. Asteartez arrainen zerrenda ukan nahi duenak mezu bat igorri behar du zenbaki honetara: 0675-55 72 56.\nDassaulteko langileen lorpena\nDominique Betbeder: “Musikariak urrundik heldu ziren: Tarbes, Akize, Pauetik”


Iheslariak - Txetxu Urbieta - Uztarria (Azpeitia)\n2018ko aza. 29a, 15:25\nDakitenek diotenez, jakituria eza da ausardiaren ama. Jakin badakit gutxi dakidala, eta zekien hark zioen bezala, nire jakituria txikia elikatzen hasi orduko jabetzen naiz nire jakituria zein urria eta eskasa den. Badakit, baita ere, hemendik aurrerako hizki jarioak gizakiaren etorkizunean eragin ahula izango duela, baina zutabetxo honi esker, barruan dudana husteko aukera aparta dut. Dakitenek uztarriaterapia deitzen diote.\nDakitenek jakingo dute, baina ontzat jotzen diren portaera edo irizpide askorekin ez nator bat. Iruditzen zait arazoei aurre egin beharrean, arazoei ihes egitea hobesten dela. Borrokatzen irakatsi beharrean, izkin egiten irakasten digutela. Eta arazoak alfonbra azpian gordeta, denbora batez ezkutatuko ditugu, baina konpondu ez. Horregatik, jakituria urriko ausarta, erratzaren eta fregonaren aldekoa naiz.\nDakitenek, ezer gutxi dakien Urbietak baino dezente gehiago dakite. Baina Urbieta asko harritzen da goxotasunean besteen erabakiekin eroso sentitzen direnen patxadarekin. Ez naiz kontu hauetan aditua, baina nire harridura erakutsi gabe, ezin lasai bizi. Zergatik errealitate gordinari ihes egiten saiatu, errealitate hori beti hor egongo dela jakinda? Esate baterako, zergatik mugikorrak haurrengandik urrundu? Zergatik haurren partidetako emaitzak ez jakinarazi inor ez mintzearren? Nire uste apalean, askoz ere hobe da egunerokoak aurrean jartzen dizkigun hesiei aurre egiten erakustea; ez utzi gerorako. Arkatza ere tresna arriskutsua zen inkisizio garaian! Mikel Aranburuk ere partida asko galdu zuen –entrenatzaile kaxkarra–, baina kirolari eredugarria izan da. Eroso eta gozo zorionaren antonimo direla uste dut, zoriona arazoei aurre egiteko kemenaren sinonimo delakoan.


Uraren krisi orokorraz kontzientziatzeko hitzaldia antolatu du Euskal Herriko Mugarik Gabeko Ingeniaritza erakundeak — Unibertsitatea.Net\nHemen zaude: Hasiera › Ziztu bizian › Uraren krisi orokorraz kontzientziatzeko hitzaldia antolatu du Euskal Herriko Mugarik Gabeko Ingeniaritza erakundeak\nUraren krisi orokorraz kontzientziatzeko hitzaldia antolatu du Euskal Herriko Mugarik Gabeko Ingeniaritza erakundeak\n2014/03/18 - Unibertsitatea.net\nUraren Nazioarteko Egunaren baitan organizatutako jarduerek helburu bakarra dute, antolatzaileen arabera: XXI. mendeko gizarteak aurre egin behar dien erronkez jabetzea, eta herritarrak horretaz kontzientziatzea.\nUraren Nazioarteko Eguna hurreratzen ari dela eta Euskal Herriko Mugarik Gabeko Ingeniaritza (MGI) erakundeak jarduera desberdin ugari antolatu ditu martxoaren 19tik 28ra bitartean.\nTartean, uraren krisi orokorraz hausnartzeko, 'Uraren erronka berriak' izeneko hitzaldi bat eskainiko dute bihar Donostian, UPV/EHUko Unibertsitate Eskola Politeknikoaren Gradu Aretoan, 18:00etan.\nPedro Arrojo Agudok, Zaragozako Unibertsitatean Zientzia Fisikoetan doktoreak eta Ekonomi Analisiko Departamentuko irakasleak, eskainiko du hitzaldi hori, eta uraren krisi orokorraren arriskuan dauden baloreak eta funtzioak zeintzuk diren identifikatzen laguntzea, eta irtenbideak eta kontzientziak esnatzea bilatzea du helburu. Izan ere, MGIren arabera, uraren krisia da XXI. mendeko gizarteak aurretik konpontzeko duen erronketako bat.\nHitzaldi horrez gain, esaterako, 'Uraren Borrokak' izeneko esperientzia mahaiak ere organizatu dituzte Bilbon martxoaren 27rako. Bertan, fracking teknikaren inguruan solasteko aukera izango dute parte hartzaileek, baita Euskal Herrian teknika horren aurka sortutako mugimendu sozialari buruz hitz egiteko ere.


Elkarretaratzea egingo dute gaur, Altsasuko gazteei Gorenak ezarritako zigorrak salatzeko - Uztarria (Azpeitia)\nElkarretaratzea egingo dute gaur, Altsasuko gazteei Gorenak ezarritako zigorrak salatzeko\n2019ko urr. 10a, 08:44\nEspainiako Auzitegi Gorenaren erabakiz, Altsasuko gazteek espetxean segitu beharko dute, nahiz eta auzitegi horrek espetxe zigor urteak murriztu dizkien. Auzitegi horren erabakia salatzeko elkarretaratzea izango da 19:00etan, plazan.\nAltsasuko atxiloketak salatzeko 2018ko ekainean egindako elkarretaratzeko irudia. Argazki originala\nEspainiako Auzitegi Gorenak atzo jakinarazi zuen Altsasuko gazteen epaia, eta kartzelan dauden zazpi gazteek preso segitu beharko dute, nahiz eta auzitegi horrek espetxe zigor urteak jaitsi dizkien. Gorenaren erabakia salatzeko elkarretaratzea izango da gaur, osteguna, plazan. Hain zuzen ere, Gazteok Altsasurekin! lelopean egingo dute "muntaia poliziala" salatzeko kontzentrazioa, 19:00etan hasita.


About: Iparraldeko Afrika\nIparraldeko Afrika Afrikako alderik iparraldekoena da, oro har Mediterraneo eta Sahararen zein Ozeano Atlantiko eta Itsaso Gorriaren artean dagoena. Gaur egun arabiera eta islama dira hurrenez hurren hizkuntza eta erlijio nagusiak. Nazio Batuen Erakundeak egindako estatistiketan honako herrialde hauek osatzen dute Iparraldeko Afrika: * Mendebaldeko Saharako lurraldea gaur egun ia-ia guztiz Marokok okupatua da. Gainerakoa saharauiek kontrolatzen dute. Horretaz gain, geografikoki Iparraldeko Afrikan daude hauek ere: * Afrika iparraldeko espainiar subiranotasuneko lurrak, Marokoren lurrez inguratutako barrendegiak. * Espainiako Kanariak eta Portugalgo Madeira uharteak Ozeano Atlantikoan. (eu)


Parte Zaharrean Bizi: 2013/08\nIrailaren 15ean Kizki Eguna (Jai Herrikoia Donostiako Parte Zaharrean)\nSagar biltze herrikoia kizkiarekin. 500 kizki-lagun baietz!\n· Desafioan: etorri 12.30ean Plaza Berrira (Konstira), zure kizkia erosi (4 €), sagarra hartu eta altxa!\n· Herri Bazkarian: 14:00etan, Trinitate Plazan\n· Gainerako ekitaldietan:\nAuzoan izandako sagardotegietara bisita gidatua: 10:30ean\nJairen hasiera eta Sagardo dastaketa: 11:30ean\nHerri Kirolak: 12:00ean\nAntolaketan lagundu nahi al duzu? Ongi etorria!\nEtorri ostiral honetan (abuztuak 30) egingo dugun bilerara.\n· Goizeko 11:00etan\n· Arrano Elkartean (ikatz Kalean)\nZer da Kizki eguna?\nSagar biltze herrikoia kizkiarekin, eta\nDesafioa: kizki hartuko duen jendea (kizki-lagunak) elkartzea, aurreko urteko marka hobetzeko\nGurea 5. Kizki eguna izango da, eta iaz Hernanin lortutako marka (500 lagun) hobetu nahi dugu. Aurreko urteetan Oiartzunen, Goizuetan eta Astigarragan ospatu da Kizki Eguna\nKizkia altxa, sagarra hartu, kizkia erakutsi eta sagarra bota; hori da erronka\nKizki egunari buruzko informazio gehiago:\nHernaniko kronika: http://www.kronika.net/index.php?Sec=01&Cod=32487&Act=07\nSagardoaren lurraldea bloga: http://www.sagardoarenlurraldea.com/blog/2012/07/hernani-buscar%C3%A1-llegar-a-las-500-personas-recogiendo-con-kizkia/\n2013ko Kizki Egunaren egitaraua\n10:30ean: Auzoan izandako sagardotegietara bisita gidatua\n11:30ean: Jairen hasiera eta Sagardo dastaketa\n12:00etan: Herri Kirolak\n14:00etan: Herri Bazkaria\nPublicado por Parte Zaharrean Bizi Auzo Elkartea en 11:43 No hay comentarios:\n"Sirimiri" tabernaren sutea eta "The Parranda"ren terraza. Auzo Elkartearen ekimenak\nSirimiriko sutea: udalari azalpen eske\nUztailaren 24an sutea izan zen Kale Nagusiko Sirimiri tabernan, ondorioz suhiltzaileek bizilagunak etxetik atera behar izan zituzten. Suteak Sirimiri tabernari ez ezik, Atari tabernari ere eragin zion; bien arteko loturaren bat omen zegoen-eta.\nGertaera horren aurrean Parte Zaharrean Bizi Auzo Elkarteak idazki bat bidali dio udalari eskatuz ikerketaren emaitza ezagutzera eman ditzan eta gertaerak sortarazitako galderei erantzun zehatza eman diezaien. Hona hemen udalari luzatutako galderetako batzuk (Idazkia osorik hemen):\nSutearen jatorria zirkuitulabur bat ("korto" bat alegia) izan omen da. Nola eman daiteke korto bat instalazio berri batean? (urtebete baino berriagoa) Zorigaiztoa izan da ala defektuten bat zuen instalazioak?\nSutea detektatzeko eta alarma emateko instalazioak ondo funtzionatu al zuen?\nSutea Sirimiri tabernan eman zen. Nola liteke Atari tabernak ere kalteak izatea? Egia al da zurrumururek diotena: bi tabernen arteko lotura zegoela? Hala balizt, baimena ote zuten horretarako? Zeinek emanda? Udal zerbitzuen kontrol teknikoak gainditu al zituen?... Eta horrela ez balitz, zigorren bat jarri edo jarriko al zaie?\nEtxea hustutzerakoan bertan pentsio ilegal bat ere agertu zela esaten da. Egia al da? Hala balitz, zigor-neurriren bat hartu ala hartuko al da?\n"The Parranda" pubaren terraza, araudiaren barnean?\nUztailaren amaiera aldean ireki zuten "The Parranda" puba (Narrika eta San Bizente kaleen kantoian, lehen Txintxarri taberna zegoen tokian)\nTerraza handi bat jarri dute. Dirudienez horretarako baimena lortu dute. Baina gure elkarteak argi ikusten du terraza horren osagaiak ez datozela bat araudiak ezarritakoarekin.\nArau hauste horiek zerrendatzen dituen idazki bat aurkeztu dugu udaletxean azalpen eske.\nArau hauste horien laburpena:\nAraudiaren arabera, 2013an mahai altuak jarri daitezke Narrika kaleko tabernetan; baina ez alde horretan, bestean baizik (zenbaki bakoitietan bai, bikoitietan ez. "The Parranda" bikoitia da)\nEz du uzten libre suteetarako gutxieneko pasabide (3,5 m)\nSan Bizente kaleko azken mahaiak informazio-panel bat ikusteko (San Bizente elizari buruzko informazioa ematen duena) oztopo da\nSan Bizente kalean mahaiak ez ezik, apalak ere jarri dituzte. Honelako apalak jartzea galarazita dago. Eta gainera apal horiek, 3,5 metro baino estuago den pasabidea, are gehiago estutzen dute\nMahai horiek guztiek tabernaren espazioa 28 metro karratutan areagotuko dute\nIdazki osoa hemen duzue.\nPublicado por Parte Zaharrean Bizi Auzo Elkartea en 19:29 No hay comentarios:\nIrailaren 15ean Kizki Eguna (Jai Herrikoia Donost...\n"Sirimiri" tabernaren sutea eta "The Parranda"ren ...


Katalunia eta Aragoiko Bidea - Consejo Jacobeo | Ministerio de Cultura y Deporte\nKatalunia eta Aragoiko Bidea sortu zen Languedocetik (Frantzia hegoaldetik) eta Italiatik zetozen erromesen ondorioz, horiek nahiago baitzuten penintsulan Sant Pere de Rodesetik eta La Jonqueratik sartu.\nErromes horiek ez zuten beti biderik motzena edo errazena aukeratzen. Askotan, ibilbide luzeagoak hautatzen zituzten, monasterio ospetsuak bisitatu eta bertako irudi edo erlikiak gurtzeko. Gironan, erromes batzuek San Nartzisoren hilobia bisitatzen zuten eta Bartzelonan asko Santa Eulaliaren hilobira joaten ziren otoitz egitera. Sant Pere de Rodes eta Sant Cugateko monasterioek hartu zuten ospea oso garrantzitsua izan zen ibilbide hori ezartzeko orduan.\n959. urtean Cesareo abadea Santiagora iritsi zen Montserrateko Santa Cecilia Monasteriotik abiatu eta gero. Hori egin zuen lehenengoetarikoa izan zen, orain dakigula. Ordutik aurrera, erromes ugariren erregistroak eta testamentuak daude Sant Pere de Roda, Vic, Sant Cugat eta zazpi ospitale izatera iritsi zen Lleidako artxiboetan. Horrek frogatzen du Donejakue Bidearen ibilbide alternatibo bat osatzen zutela. Behin Lleidara iritsita, erromesak Fraga, Zaragoza eta Logroñora joaten ziren, Frantses Bidearekin elkartzeko, garai hartan musulmanen menpe zeuden Aragoiko lurrak zeharkatuz.


Film (zinema) - Wikipedia, entziklopedia askea.\nistorio bat azaltzen duen zinema-lana\n(«Filma» orritik birbideratua)\nFilm hitzak artikulu honetara dakar. Beste esanahietarako ikus: Film (argipena).\nPelikula hitzak artikulu honetara dakar. Beste esanahietarako ikus: Pelikula (argipena).\nFilma edo pelikula zinema zuzendari batek kamera baten bidez grabatu eta muntaia-prozesuaren ondoren publikoari aurkezten dion zinema-lana da. Izena erabilitako euskarriarengatik datorkio. Izan ere, argazkiarekiko sentikortasuna duen materialezko zintak izaten ziren, inpresioz irudi fotografiko eta zinematografikoak gordetzen zituenak. Zinta horiek dituzten fotogramak era bizkor eta jarraian ikusten direnean (gutxienez 18 fotograma segundoko), mugimenduaren ilusioa sortzen dute, gizakien erretinak une batez irudia gordetzen baitu. Gaur egun, zinema egiteko eta ikusteko euskarrien eskaintza zabalagoa da.\nEadweard Muybridge-en Zoopraxiskopioa\nFilmak arte-lan mota bat ere badira, zeinek kulturaren gainean eragin handia daukaten, entretenimendu iturri arrakastatsua izan baitaiteke. Zinemako bista-elementuek komunikatzeko ahalmen unibertsala ematen diote filmari, hizkuntzen arteko trabak azpititulu edo bikoizketen bidez gaindituta. Film batzuk mundu osoan bilakatu dira ospetsu.\n1 Film baten zuzendaritza\n1.3 Ekoizpen ostekoa\nFilm baten zuzendaritzaAldatu\nBolex H16 Reflex 16 mm kamera\nFilm baten zuzendaritzak hiru zati ditu: aurrekoizpena, ekoizpena (tartean filmatzea duena) eta ekoizpen ostekoa.\nNeurri bateraino, zinema ekoizleak aurrekoizpenaz, zinema zuzendariak filmatzeaz eta editoreak ekoizpen ostekoaz arduratzen dute, hala ere, ekoizle eta zuzendariaren izaerak batzuetan besteen zatiak behatu baino tutelatu egiten dituzte.\nZati honetan film bat behar dituen prestatze-lan guztiak egiten dituzte: finantza-iturriak lortu, kokalekuak aukeratu, aktoreak bilatu.\nGidoia idazteko ideia bat beharrezkoa da. Batzuetan hau jatorrizkoa da, baina askotan eleberri batean, jadanik egindako film batean edo telesail batean dago eta egokitzen dute.\nFilmatzean aktoreek ez ezik, soinu ingeniariak, kameralariek, eszenografoek, argitzaileek, makillatzaileek, jostunek, ile-apaintzaileek, idazkariek eta beste hainbat langilek ere hartzen dute parte.\nZati honen arduradun nagusia zinema zuzendaria da, bere eginkizun asko eskuordetu behar duena.\nBehin filma grabatua, ekoizpen osteko lanak egin behar dituzte. Horietatik nagusienetariko bat efektu bereziak gehitzea da. Nahiz eta batzuk jadanik filmatzean sortu, askok hemen sartzen dituzte (konputagailuaren bidezko animazioak, gaininpresioak, eta abar).\nOrduan filmaren azken emaitza lortzen du editoreak. Honek, zuzendariak lagunduta, filmatuta dauden ehundaka metro pelikula hautatu eta, behin enkoadraketa aukeratu eta batzuetan eszena batzuk errepikatu ondoren, muntaketa egin eta koherentzia ematen dio filmari.\nzinema-areto bat Darmstadten\nBehin ekoiztua, lehendabizikoz antzerki edo zinema batean aurkezten diote ikus-entzuleei. Historian aurkezpen hauek bertan egin dute horixe baitzen banaketa egiteko modu bakarra.\nHala ere 1970eko hamarkadaz gero, telebistak filmak programatzeari ekin eta film batzuk telebistaren bidez ikusi zitezkeen. Egungo banaketa anitza da, zinema eta telebistaz gain, bideokasete, DVD edo Interneten bidez ikusgai daudelako.\n2000. urtean egindako ikerketa baten arabera, Hollywoodeko estudioen diru-sartzeak %26a zinemen sarreretatik, %46a VHS eta DVD salmentetatik eta %28a telebistatik (irekian ematea, kable eta pay-per-view) zetozkien\nJatorrizko zeluloide, azetato edo poliesterrean oinarritutako eta argiarekiko sentikorra den filma erabiltzen bazuen ere, bideoa sortu zenetik (hasieran analogikoa eta egun digitala) geroz eta gehiago erabiltzen da filmak egiteko.\n↑ Cook, Pam (2007). The Cinema Book, Londres: British Film Institute. ISBN 978-1-84457-193-2.\n↑ Hagener, Malte, & Töteberg, Michael (2002). Film: An International Bibliography. Stuttgart: Metzler. ISBN 3-476-01523-8\n↑ You saw it here first: Pittsburgh's Nickelodeon introduced the moving picture theater to the masses in 1905\n↑ PBS Frontline: The Monster that Ate Hollywood: Anatomy of a Monster: Now Playing ... And Playing ... And Playing ...\nAzken aldaketa 27 azaroa 2019(e)an, 12:26(e)tan\nOrriaren azken aldaketa: 27 azaroa 2019, 12:26.


Adi, penagarri irtengo zara eta - Gipuzkoako Hitza\nAdi, penagarri irtengo zara eta\n2018, irailak 28 gipuzkoa, Iritzia 147\nAi Weiweik slurfrfrfr ozen batekin zurrupatzen ditu fideo txinatarrak. Alboko mahaian bazkaldu du gaur ere. Slurfrfrfr-a baretu bezain pronto, patrikatik txotxa atera eta haginen arteko soberakinak birziklatzeari ekin dio, pazientzia osoz. Egunero errepikatzen duen errituala da, jai eta aste irensten du 8,90 euroko menu berbera, bion kutuna den jatetxe xumean. Ordaintzera joandakoan, irribarrea irten zaio: bazkaltiarrentzat mostradorean lagatako egunkariak bere argazkia zekarren azalean. Ez dakit Berlinen bizi denetik alemana ikasi ote duen; ezezkoan nago. “Bizirik den artista handiena”, zioen lerroburuak. Irteterakoan, inork ez dio eskatu selfie-rik. Hogei bat bider topo egingo genuen dagoeneko gure ostatu begikoan, eta lasai demonio xurgatu ahal izan ditu otorduak —slurfrfrfr— beti.\nUsteko duzu hori guztia celebrity usainean dabilen kuxkuxeroa naizelako kontatu dizudala, baina bi zertzelada nabarmendu asmoz idatzi dut aurreko paragrafoa. “Bizirik den artista handiena” deitu duten horrek egunero jatetxe xume berean 8,90 euroko menua bazkaltzen duela, bata. Eta inork ez diola selfie-rik eskatzen, bestea. Lehen, bigarren edo hirugarren mailako aktore, musikari eta kirolariek Donostiara arrimatzen diren bakoitzean bizi behar dituzten markaketa gero eta itogarriagoen kontrako jokabidea, alegia.\nIzan ere, berripaper hau ez den —zuzen ari zara eguneroko aukeraketa egiten, adiskide— komunikabide batzuek kazetaritza generotzat dute lehen, bigarren edo hirugarren mailako aktore, musikari eta kirolari horiek gurean egiten dituzten egonaldiak pertsekutatzea. Matt Damon, Diana Krall edo Bruce Springsteen izena baduzu, Ongi etorri, Mr. Marshall hori da Kontxan oin bat ipintzearen ordainsaria. Areago, David Bisbal edo Mario Casas bazara ere bai, hedabide horiek munta horretako artista espainiarrei segimendu kostunbrista berbera egiten dietelako kalean, azaltzea ere behar ez duten arrazoiengatik.\nJazarpenen ondorioz, euskal herritarron bertute behinolako bat —bisita guztiak, izan artista, jostun edo elektrikari, adeitasun eta diskrezio berarekin tratatzearena— galtzeko arriskuan da Hegoaldean. Miarritzetik pasatu litezke Galesko printzeak edo Madonna: ez da irudirik zabalduko, ez ditu inork molestatuko. A63 autobidea A8 errepide bihurtzen den larreetan, hospitalitate fin hori galtzen ari gara ordea. Eta —zabarkeria mediatikoaren fruitua izango da, ziur aski— kalean ere bekatu arintzat dugu edonor nekarazi behar hori.\nIloba ezin maitagarriagoa dut, baina joan den udan amorraziozko emotikono gorria bidali behar izan nion, ahoa biraodun zinta beltz batekin estalita duen horixe. Manu Ginobili NBAko jokalari ohia Zarautzen hondartza pasa egiten ari zelarik, selfie-a eskatu zion Jonek. Erdi biluzik hanka zabalka dagoena gogaitzea gaitzesgarria bada, adi orain datorrenari. Ilobak sakelakoan zeukan emaitza pare bat bider begiratu, mozolo aurpegiarekin ateratzen zenaz jabetu, eta ordubete geroago bigarrenez itzuli zen izarraren toallara, beste selfie baten bila, erreguka. Eta bere atzetik, Urola Kosta erdia, sare sozialak Ginobiliz lepo eduki nituelako 48 orduz, argazki bakoitzean mozolo aurpegiarekin alboan zuen ezaguna bakarrik aldatzen zelarik.\nAdi, beraz. Zutabe hau pitokeriatzat baduzu, eta artistek —famaren ordainetan— jostunari edo elektrizistari gordetzen zaion diskreziorik ez dutela merezi sinetsita bazaude, jakin ezazu, behintzat, beraiekin ateratako selfie-tan penagarri irtengo zarela.


Inheritance Tax FAQ (EU) - The Meritocracy Party\nYou are here: Home > Frequently Asked Questions > FAQs > Inheritance Tax FAQ (EU)\nEz al da nire erabakia nire ondasunekin zer egiten dudan determinatzea?\n1,100 bilionarik munduko 2.5 milioi pertsona behartsuenek baino bi aldiz ondasun gehiago dute. Jendearen gehiengoak bere seme-alabei uzteko ondasun gutxi du, edo ezer ez. Sozietatean zuzentasuna eta justizia nahi badituzu, esentziala da neurri bat ezar dadin gehiegizko aberastasun metaketak ekiditeko. Zure seme-alabei eta haien ondorengoei lagundu nahi badiezu, beraiegatik egin dezakezun onena da ziurtatzea ezen ez direla systêma iruzurtu bateko galtzaileak, non-ere pribilegiatuek arrakasta bermatua duten. Hain desberdintasun haundiak dituen sozietate batean, zure ondasunak nora joango diren erabakitzea gobernuari egokitzen zaio, zeinek borondate orokorraren interesaren alde egiten baitu soilik. Milionarien Jaraunspen Zerga eta %100 Jaraunspen Zerga aukera berdintasunerako ezarpen legal eta oikonomikoak dira.\nNire jaraunsleek ez badute jaraunspena merezi, orduan zergatik mereziko luke beste inork (sozietateak, gobernuak)?\nMeritukratia zuk zeuk egiten ahal duzunari buruz da, ez jendeak zugatik egiten ahal duenari buruz. Sozietateak zure jaraunspena merezi du, jaiogabe bakoitzak aukera berdintasuna merezi duelako, izaten ahal den hori guztia izatera irits dadin. Norbanako azkar, ambiziotsu eta autonomoz osatu sozietatea nahi dugu, zeintzuen talentu eta indarrak maximizatuak izango baitira. Pribilegioaren sozietatean soilik jende eskukada batek izan ohi ditu hau erdiesteko baliabideak. Jaraunspen Zerga gizadiaren historiako zergarik garrantzitsuena da. Zerga honen gainean etzaten da gizadiaren patua, eta giza askatasuna bera. Esentziala da hau Herria zerbitzatzeko erabil dezagun. “Gizon belaunaldi batek beste bat hypothekatzeko eskubiderik ote duen aztertzen duen galdera, itxuraz, uraren gure alde honetan ez da inoiz hasi. Baina, halakoak dira galderaren ondorioak ezen erabakia merezi izateaz gain, lekua ere merezi duela gobernu bakoitzaren printzipio fundamentalen artean. Sozietatearen printzipio elementalei buruzko hausnarketan murgilduta gaudelarik hemen, hausnarketaren norabideak galdera hau ekarri dit gogora; eta gai uste naiz frogatzeko ezen horrelako hypothekêrik ezin dela transmititu. – Lur honetan ezartzen naiz, eta uste dut berez ebidentea dela ‘ezen lurra bizidunena dela usufruktuan’: ezen hilek ez dutela ez botererik ez eskubiderik beraren gainean.\nNorbanako batek okupatutako zatiak berarena izateari uzten dio berak izateari uzten dionean, eta sozietatera itzultzen da. Sozietateak ez badu araurik osatu heriotza osteko lurren apropiaziorako, lehen okupatzaileek hartuko dute. Hauek, eskuarki, zenduaren emaztea eta seme-alabak izan ohi dira. Apropiazio-arauak osatu badira, arau horiek emazteari eta seme-alabei eman diezaiekete, edo horietakoren bati, edo zenduaren legatuari. Bere kreditariari ere eman diezaiokete. Baina haurrak, legatuak, edo kreditariak, ez du eskubide naturalez hartzen, baizik-eta kide diren sozietatearen arau baten bidez, zeinekiko subjektuak baitira. Orduan, ez dago gizonik, eskubide naturalez, okupatu dituen lurrak edo okupazio horretan ondorengo diren pertsonak hypothekatzen ahal dituenik berak egindako zorren ordainketarako. Zeren-eta hala egiten ahal balu, posible bailitzateke, bere bizitzan zehar, ondorengo hainbat belaunaldiren lurraren usufruktua xahutzea, eta orduan lur hori hilei legokieke, eta ez biziei. Hau gure printzipioaren alderantzikatzea litzateke.”—Thomas Jefferson\nEz al da gobernua korruptua, ineptua eta inefizientea, eta ez al luke beraz lan gogorrez irabazitako ondasunei erabilera ona ematen huts egingo?\nOroitarazi behar da ezen Milionarien Heriotza Zerga eta %100 Jaraunspen Zerga ez direla Meritukratiaren fazeta autonomoak, baizik-eta biek batera bere zutabeetako bat osatzen dutela. Meritukratia batek modu egokian funtziona dezan, bozkatze-systêma ere aldatu egin beharko da, eta soilik adituei eta ezagutza frogatudun norbanakoei (titulazio bidez edo estatuak egindako test bidez) ahalbidetuko zaie bozkatzea arlo espezifiko bakoitzaren baitan. Edozein arlotan hautatutako ofizial batek huts egiten badu bere jardunean, publikoak objekzio legal bat zabaldu ahal izango du, eta ofizial hori kargugabetua izango da immediatuki. Orduan, objekzio publikoa legearen auzitegi batek eta dagokion arloko adituen panel batek berrikusiko dute. Honen ondotik, jakinarazpen publiko oso bat egin ahal izango da ofizialaren ekintzei eta ekintzen arrazoiei buruz. Alderdi politikorik edo agenda politikorik egongo ez denez, gobernuko ofizialak indibidualki kargugabetuak izan ahal izango dira egitura osoa urratu gabe. Horrelako kargugabetze bat auzitegi-kasu justu bezala trata liteke eta protokolo jakin bat jarraituko luke. Ofiziala errudun bada korrupzio edo iruzurragatik, espetxe-zigorrari aurre egin beharko dio. Ofiziala ineptua edo negligentea gertatzen bada, bere lanean ordezkatua izango da eta lan berri bat bilatu beharko du. Hainbat gobernuk systêma oso efizienteak dituzte jada, Suitzak edo Singapurrek kasu. Meritukratiak synthetizatu egingo ditu munduan zeharreko hainbat jarraibide eraginkor, gizakoiki posible den gobernurik efiziente, transparente eta arduratsuena eskaintzeko.\nEz al du Jaraunspen Zergak jada zergatuta dauden ondasunen gaineko zerga bezala funtzionatzen?\nHonek zerga-systêmaren gaizkiulertze haundia erakusten du. Normalean jabetza baten prezioa askoz haundiagoa izaten da heriotza-unean etxea erosi zenean baino. Inflazioaren eraginez irabazitako balioa zergaz-askea zen. Ondorioz, jabetzaren prezioa, izatez, behin dago zergatuta bakarrik, heriotza-unean, pertsonak haren beharrik gehiago ez duenean. Gainera, soilik populazioaren %7a da Jaraunspen Zergak eragingo liokeen kapitalen jabe. (Edukiaren zati bat ondorengo helbidetik paraphrasitua: http://www.taxresearch.org.uk/Blog/2006/07/31/lets-be-clear-inheritance-tax-is-not-doube-taxation/)\nZergatik da hain okerra nire familia zaindu nahi izatea?\nZure familiarengatik eta etorkizuneko belaunaldiengatik egin dezakezun gauzarik onena Milionarien Jaraunspen Zerga babestea da. Gaur egun bizi dugun egoeran, familia eskukada batek abantaila ikaragarriki proportziogabeak pilatzen ditu gehiengoaren aldean. Hezkuntza da sozietate meritukratiko baten oinarria. Ziurtatu nahi dugu ezen normalean elitearentzat bakarrik erreserbatuta dagoen hezkuntza haur guztiek edukiko dutela, zein familiatan jaio diren axola gabe. Lesio batengatik edo bat-bateko heriotzagatik zure familiaz arduratzeko baliabideak galduko bazenitu nolabait, zure seme-alabek bermatuta leukakete emaitza posibleetan onena bizitzan. Jaraunspen Zergak ez du esan nahi okerra denik zure familia zaindu nahi izatea; izatez, esan nahi du ezen familia guztiek merezi dutela ziur egotea beren seme-alabek ukango duten aukeren berdintasunaz, beren buruarentzako etorkizun hobe baten eginbidean.\nEz al da gurasoen ardura eta sen naturala ahal bezain beste aberastasun eta jabetza uztea beren seme-alabei?\n“[Galdera hau egiten ari bazara,] orduan argi eta garbi ez zara meritukrata bat. Pribilegioaren Sozietatean familia aberatsek finantzial abantaila ikaragarriak eman diezazkiekete beren seme-alabei, beste haur guztien bizkar. Esaten duzu ezen sen naturala dela gurasoek seme-alabei ahal duten bezain beste eman nahi izatea. Bada, orduan, seme-alabei finantzial abantailarik eskaini ezin dieten gurasoek ahal bezain determinatuta egon behar lukete beste ezein gurasok hala egin ez dezan. Inozo batek bakarrik hartzen du parte irabazi ezin duen joko batean. Erresuma Batua bi mailatako sozietatea da. Populazioaren %7a pribatuki edukatzen da eta herrialdeko lanik onenen ehuneko hirurogeita hamarra ziurtatzen dute. Estatu-edukazioa ukan duen %93ak lan onenen artean geratzen den %30agatik borrokatu behar du. Bigarren klaseko hiritartzat duen systêma batean parte hartzen duen oro ergela da. Beren seme-alabengatiko ardura duten guraso guztiek nahi izan behar lukete ororen gainetik seme-alabek bizitzan aukera justu bat izan dezaten, eta bigarren klaseko hiritarrak ez direla ziurta dakien. Beren seme-alabei aberatsen seme-alabek dituzten aukerak uka diezazkieten onartzen duten guraso guztiak ezgaiak dira guraso izateko. Guraso on orok eskatu behar du %100 Jaraunspen Zerga systêma iruzurtugabe bat ziurtatzeko, justua guztientzat, non-ere aberatsek ezin izango baitute arrakasta erosi. Modu honetan bakarrik eskaintzen ahal diete guraso pobre guztiek “ahal bezain beste” beren seme-alabei. Beren seme-alaben interesak defendatzen ari dira, joko-zelai berdin bat izan dezaten ziurtatuz. Ezin badizkiete ondasunak eman, gutxienez zuzentasuna, justizia eta aukeren berdintasuna ematen ahal diete.”— “220″ (—284) aliasdun kolaboratzaile anonymoak idatzia.\nZergatik ordaindu behar nieke huts egin duten gurasoen haurrei?\nAukera berdintasunean oinarritutako komunitate batean, ez legoke familiarik beste familiei errespetu eza erakutsiko liekeenik gehiegizko baliabideak metatuz beste guztien bizkar. Familia bateko gurasoek beren seme-alaben arrakastan bezain interesatuta egon behar lukete inguruko familietako seme-alaben arrakastan. Huts egin duten familiek krimenera eta pobreziara jotzen dute, baina familia horietan, inbestimentu txiki batekin, jendea produktibo eta osasuntsu bilakatuko litzateke, eta guztion ongizatean lagunduko lukete. Sozietateak ezin du zero-batura joko bat izan. Guztiok jasotzen ditugu onurak guztiok jasotzen ditugunean onurak. Gaurko sozietateak ondasunen lorpena sustatzen du arrakastaren eta statusaren zeinu bezala, eta aldi berean ukatu egiten dio kopuru erraldoi bati poztasuna lortzeko aukera errealista oro. Honek jende bat kriminalitatera eramaten duen egitura sozial bat sortzen du, hori baita sozietateak on gorentzat saltzen duen statusa lortzeko duten bide bakarra. Sozietate meritukratiko batek ziurtatu egiten du ezen mokokadaren ordena abolitua izango dela, eta ezen guztiok, salbuespenik gabe, jasoko ditugula zibilizazioaren fruituen onurak. Zure familiak ez du inoiz gehiago arduratu beharrik izango statusa galtzearekin edo posizioa galtzearekin mokokadaren ordenean, zeren-eta familia guztiak izango baitira aberats, asebeterik eta pozik, bizitzako behar guztietarako irisbidea ukango baitute, eta auto-aktualizaziorako aukera ukango baitute.\nEzin naiz gobernuaz fidatu dirua egoki erabil dezan.\nGobernua super-aberatsek gidatzen dute super-aberatsentzat. Gobernua meritukratikoki berformatu eta bersortzen denean, ez du dirua oker erabiliko, eta horren ordez, meritudun adituen gidaritzapean, giza sozietateak ezagutzen duen modurik inteligenteenean erabiliko du dirua. Super-aberatsen onurarako soilik ekiten duen gobernu baten ordez, gobernuak guztien onurarako ekingo du, eta ez du dirurik xahutuko gerretan edo hauteskunde onurarako txerri-upel proiektutan.\nNire aitaitak bere landetxea utzi zigun oinordetzan; %100 Jaraunspen Zergak gure familiari berau kenduko liokeela esaten ari zarete?\nZure aitaita landetxearen %100aren jabe al zen? Eta zure amama? Eta landetxean lan egiten zuten zure aitaitaren langileak? Zure seme-alabek landetxean lan egiten badute, partehartze oikonomiko bat merezi dute landetxean. Arazoa aitaitengan eta familia-landetxeetan eta familia-negozioetan zentratuta, ez dira behar bezala ulertzen familia hauetan gertatzen diren azpikorronte autoritarioak. Nola egon daiteke ongi, familia-negozio batean, familia osoak laguntzea negozioan baina soilik “aitaita” bakar batek ukatea jabetza? Horrek ez du zentzurik. Landetxe bat ukan nahi baduzu, kide guztiek ukan behar lukete jabetza; eta kide guztiek ukango balute jabetza, landetxeari ez litzaioke Jaraunspen Zerga aplikatuko baldin-eta kide guztiak hilko ez balira. Gure zerga-systêmak negoziorako ikuspuntu kooperatiboago bat sustatzen du. Jabearen interesaren alde doa bere landetxeko partehartze oikonomikoa elkarbanatzea, bere negozioaren biziraupena bermatzeko, estatuaren jabetzarik gabe. Estatuak landetxearen parte baten jabetza eskuratzen duenean, beste parteei zati hori prezio justu batean atzera erosteko aukera emango zaie, nahiz-eta abantaila asko izango dituen estatuarekin jabetza partekatua izateak ere. Meritukratiak aintzatetsi egiten du nekazari familien jakinduriaren aberastasuna, zein-ere sinpleki galdu egiten baita salerosle haundien eskaera burugabeengatik. Animalien ongizatea errespetatzen duen nekazal industria bat nahi dugu. Pasiodun nekazariak nahi ditugu, goi kualitatezko elikagaiak ekoizten dituztenak beren irizpideen arabera, sektore pribatuaren interferentzia konstanterik gabe. Estatuaren nahiz nekazarien, bien interesaren alde doa lurren biziraupena bermatzea etorkizunean etorriko diren belaunaldientzat. Nekazaritzan adituei boterea eman nahi diegu, erabaki egokiak egin ditzaten gure nekazal etorkizunerako. Estatuarekin partekatutako jabetzak jendearen entzuna izateko eskubidea bermatzen du. Merkatuak ezin ditu nekazariak gehiago ignoratu. “Oin-eta-aho gaixotasuna” bezalako gaitzen agerraldiak sortarazten dituzten praktikê txarrak nekazariek kostuak murriztu behar izateagatik gertatzen dira, sektore pribatutik egiten zaizkien eskaera intransigenteei erantzuteko ahaleginean. Populazioari sortzen dion arriskua haundiegia da typo honetako praktikêek luzeago jarrai dezaten. Gobernu meritukratikoak belaunaldiz belaunaldi irabazitako experientziaren aberastasuna erabili nahi du munduko nekazaritza adibiderik argitsuena sortzeko. Etorkizunean inbestitu nahi dugu, nekazari gazte eta gogotsuengatik. Jendearentzat hoberena den hori nahi dugu: elkarrekin lan egitea merkatuaren tyranniaren aurka.\nZer gertatzen da ezkontide bat hiltzen denean? Familia etxetik kanporatuko duzue?\nSenarrak familiaren jabetzaren %100 duen eta emaztea ezeren jabe ez den egoera horietarik bat al da hau? Zergatik kontsideratzen da gauza on bezala ezkontide bakar bat guztiaren jabe izatea? Bi guraso eta bi seme-alabako familia nuklear typikoan amak eta aitak familia-ondasunen zati banaren jabe izan behar lukete, eta haurrei fideikomiso batean gordeko zaie beren zatia, zeinek-ere bermatuko baitu beren aukera, beste haur guztienarekin batera. Aita etxearen %50aren jabe bada, orduan beste %50a amari egokituko zaio, eta erdi horri ez zaio Jaraunspen Zerga aplikatuko. Gaur egungo jabetzaren legeak arrakastatsuki kudeatzen ditu horrelako egoerak.\nEz al da hau totalitarismo hutsa? %100 Jaraunspen Zergak nire askatasuna urratzen du.\nAskatasunari eta libertateari buruz ari garela bi bertsio daude. Alde batetik libertate negatiboa dago eta beste aldetik libertate positiboa. Libertate negatiboak ezerengandiko edo inorengandiko askatasuna esan nahi du, e.g., gobernuaren interferentziarengandikoa. Hau da gure sozietateetan emphatizatzen den askatasun typoa. Inork ez du nahi beste inork bere gauzetan muturra sar dezan, eta are gutxiago Estatua bada. Honek bi aldetara funtzionatzen du. Gobernua zutaz ez arduratzeak esan nahi du ezen egoera kritikoa denean izango duzun laguntza bakarra zure lagunengandik eta familiarengandik jasoko duzula. Agian hau nahikoa da zuretzat. Jendearen gehiengo batentzat ez da nahikoa, eta, sarri, gure kaleetako gaizkile, drogodependente eta etxegabe kopuruan eragiten duen arrazoi nagusi bat da. Libertate positiboak aurkakoa ordezkatzen du. Ezertarako askatasuna ukatea esan nahi du. Zure potentziala betetzeko boterea eta baliabideak edukitzea esan nahi du. Gobernu Meritukratikoa zutaz arduratzen da. Beraiek ere norbanakoak dira, ur edangarria edukitzea edota gauean kaleak seguruak izatea bermatzearen ardura duen hyperregitura batean lanean ari direnak. Irudikatu magnitude honetako egitura bat, zuri laguntza, euskarria eta kontseilua eskaintzeko egokitua, asebeteko zaituen bizitza bat bizitzeko zure bilaketan. Milionarien Heriotza Zerga edo %100 Jaraunspen Zerga bezalako politikêek, Dêmokratia Meritukratiko batekin elkarlanean, Estatua boteretzen dute, eta ondorioz Gobernua, laguntza hoberena eta haundiena eman diezaien guztiei. Boterea ematen die benetako aldaketa gauzatzeko, eta hiritarren potentziala maximizatzen laguntzeko gara ditzaketen programmarik onenak ezartzeko.\nSoviet Batasuna saiatu zen hau egiten, eta ez zuen funtzionatu.\nSovietek %100 Jaraunspen Zergarekin zer ikusirik ez zuen zerbait erabat desberdina saiatu zuten. %100 Jaraunspen Zerga ez da oikonomia planifikatua; haur guztiei aukera berdintasuna bermatzeko methodo bat da.\n%100 Jaraunspen Zerga ez da inoiz gertatuko; ez luke inork babestuko inoiz.\nMilaka pertsonak babesten dute jada, eta laster milioika izango dira. Publikoa ohartzen denean ezen %100 Jaraunspen Zergak arazo sozial haundietarik asko konpontzen ahal dituela, eta ezen soilik bilionariak dituela aurka, babestu egingo dute, eta gertatu egingo da.\nBehartsuei aberastasuna berbanatzeak beren baliabideen erabilera okerra iraunarazi besterik ez du egingo.\nAgian hau egia litzateke nahi duten edozer erosteko txeke zuriak emango bagenizkie behartsuei eta hezkuntzarik gabeei, besterik gabe; baina %100 Jaraunspen Zerga soilik behartsuak pobreziatik aterako dituzten programma sozial frogatuetara joango da, elikadura eta hezkuntza programmetara esaterako.\nZer gertatuko litzateke gobernuak Jaraunspen Zergatik jasotako sarrera guztiak gerra zentzugabeetan erabiliko balitu?\nBenetan uste duzu ezen meritukratek Irakeko Gerra hasi zuketela? Ia aditu independente guztiek salatu zuten Irakeko Gerra hasi aurretik. Gertatzea nahi zuten bi talde zeuden bakarrik: gerra onuralariak eta Israel lobbya. Beste edozein talde informatu edo edukatu gerraren aurka zegoen. Gerra hori gertatzea ezinezkoa litzateke meritukratia batean. Pentsaezina litzateke. Ez litzateke inoiz mahai gainean egongo. Gure dêmokratian, aditu guztiak ignoratuak izan ziren gerra onuralariek slogan iruzurtiak oihukatzen zituzten bitartean. Meritukratiak aditu ignoratuak Etxe Zurian jarriko lituzke, eta Dick Cheney gerra onuralaria espetxean jarriko luke. Bat zaitez Meritukratia Alderdira eta ziurta ezazu ezen gerra onuralariek ez dituztela inoiz gehiago zure haurrak heriotzara bidaliko Halliburtonen izenean.\nEz al du jaraunspena eragozteak jendearen lan-ethikêa ahulduko, gurasoek beren seme-alabentzako aurreztu ahal ez izatearen ondorioz?\nZure haurrak desabantailatu bilakatzearen mehatxuak motiba zaitzake lan egitera, baina mota honetako familiarteko lehia suntsikor honek ondasunen metaketan fokatuta mantentzen gaitu, gure pasioen loratzean fokatzera bideratu beharrean. Gutariko gehienok autonomoak, sorkorrak, inspiratuak, konprometituak eta konpetenteak izan nahi dugu; pozik haundiena familiari nahiz komunitateari, biei ekarpenak egiten dizkiegunean sentitzen dugu. Lana motibatzeko familiarteko mehatxu bat sortu beharrean, meritukratiak energeia-iturri luzez boteretsuago bat irekitzen du: bikaintasunarekiko pasioa.\nZure seme-alabei explotazio oikonomikoarekiko babes bezala aberastasuna bideratu beharrean, zergatik ez mundu hobe bat eman? Zergatik ez goseteaz edo etxegabekeriaz kezkatuko den familiarik ez dagoen mundu bat? Meritukratiak dynastia aristokratikoen mehatxuaz beste egiten du. Meritukratiak oinarri berdinen gainean jartzen gaitu guztiok. Meritukratiarekin, guztiok izango dugu munduan gure arrastoa uzteko aukera, eta honek motibazio basatia sortzen du.\nEz al da posible guraso eskrupulugabeek heriotza aurretik seme-alabei aberastasuna ematea, Milionarien Jaraunspen Zerga ekidinez? Nola kudeatuko ditu meritukratiak hutsune legalak?\nHutsune legalak ixten ahal dira. Krimena izan behar luke familia batek botere eta aberastasun kuantitate arriskutsuak biltzeak, zeren dirutza horiek arma bezala erabiltzen baitira, eta beste guztien askatasuna eta oparotasuna mehatxatzen baitute. Meritukratiak legeak, lan-taldeak eta organu araugileak izango ditu hutsune legalei aurre egiteko. Politikêen arazo tekhniko hauek erronka ebazgarriak dira. Gaurko super-aberatsentzat erraza da zerga ebasioa, hain zuzen ere dêmokratia beraientzat ari delako lanean—ez guretzat. Dêmokratiak ahalbidetu du hutsune legal horiek ireki zitezen. Meritukratiak dynastien sortzea ahalbidetzen duten hutsune legal guztiak itxiko ditu. Legeak onartuko dira seme-alabei transferi dakiekeen jabetzari mugak ezartzeko. Meritudun jendea hautatuko da mozorro-konpainiak detektatu eta ondasun dynastikoa ezarri nahi duten familia korruptuak azaleratzeko. Hutsune legalak arazo ezagunak dira, eta soluzio barietate ezaguna dute. Meritukratian, leader konpetenteak gaituta eta motibatuta egongo dira zerga-ebasioaren hutsune legalak ixteko.\nEz al du Milionarien Jaraunspen Zergak milionariek beren aberastasunarekin nahi dutena egiteko duten askatasuna urratzen?\nBenetako askatasuna haur guztiek beren talentuak garatzeko aukera edukitzea da; pertsona gaixo guztiek osasungintza eskura izatea, eta familia guztiek teilatu bat izatea beren buru gainean. Benetan pentsatzen al duzu ezen askatasunik garrantzitsuena milionariek beren inguruan agindu ahal izatea dela? Zenbat arduratu behar gintuzke zehazki milionariek langileez abusatu eta politikariak erosteko duten askatasunak? Jende inozentea zapaltzeko askatasuna izatea askatasun-mota gaizto bat dateke, baina zer gertatzen da azpiklasearen askatasunarekin? Zer gertatzen da Amerikar ghettoetan jaiotzen diren haur behartsuen askatasunarekin, edo Txinatar esklabuek ordezkatuko duten langile kaleratuaren askatasunarekin (edo-eta esklabuen askatasunarekin)? Merkatuak iruzurtzea, esklabu-lana erostea, suge-olioa saltzea, erahilketa egin eta ihes egitea—horiek ez dira askatasun legitimoak! Askatasunak ez du esan nahi milionariei nahi dutena egin dezaten uztea!\n“Askatasun gehiago milionarientzat!” oihu egitea, milaka haur literalki malnutrizioz hiltzen ari direnean, erabat immorala da. Arduratuko zara Donald Trumpen bizi-kualitateaz New Yorkeko gaixo mentalak jada kalean biziko ez direnean. Nola kezka daiteke inor Goldman Sachseko exekutiboen askatasun berfinduaz, beren milionari-askatasuna gosete bat sortzeko erabili zenean 1990etan, elikagaien salneurriekin jokatuz? Zer typotako unibertso moralean bizi behar du batek askatasun garrantzitsuentzat Goldman Sachseko exekutiboek jendea gosez hil arazteko duten askatasuna har dezan? Zer pertsona mota fokatzen da milionarien askatasunean, gosez hilen askatasun-galera irrelebantetzat hartzen duen bitartean? Nola izan liteke milionarien askatasuna gai garrantzitsua inoiz? Gure sozietateak arazo sozialak konpontzeko ezein politikê ezartzen duela ere, guztien ongizatea garrantzi berdinekotzat kontsideratu behar dugu. Milionariek beren bizitasuna arriskuan jartzerainoko arazo finantzialik ez dutenez, beren ongizatea ez dago agendan.\nThis FAQ was translated into Vasconish/Basque by Bingen Haretzederra. If you encounter any spelling mistakes, grammatical errors or improvements that can be made, please contact us through our Contact form, by clicking here. Thank you!